qundao/data-zh-poetry huggingface dataset:
过滕赠令尹赵年兄乾所
作者：袁宏道
朝代：明

乘月过滕子，踏沙度薛城。山云封去马，野葛翳行旌。官舍栽花遍，民家种柳成。停车门父老，之子有能声。
过灵峰
作者：袁宏道
朝代：明

冥漠烟如醉，空濛日带青。有山兼有涧，宜榭复宜亭。避客愁云热，拜僧怕佛灵。无心竖拂子，随意举莲经。
过田我在鹤墅
作者：袁宏道
朝代：明

小窗低槛绿氤氲，门外车骑了不闻。五亩池台三亩宅，一停花竹两停云。蛮姬借引樽前笑，浊酒催舒面上纹。为语穷颠王老子，几人开口得如君。
过荆门观蒙惠泉
作者：袁宏道
朝代：明

云过山城没，溪回磴道平。一沤淙石底，万户枕泉声。童子将茶去，僧雏负钵行。居人传好语，得似长官清。
过藕花庄
作者：袁宏道
朝代：明

深院竹编墙，丛梢若个长。入门溪雨溅，满路麦风香。好梦因凉得，閒愁到水忘。因循二十载，来到藕花庄。
过赤壁
作者：袁宏道
朝代：明

駻石奔云浪几春，黄泥坊底射洄鳞。周郎事业玻公赋，递与黄州作主人。
过通州
作者：袁宏道
朝代：明

白舫绿油扉，多时梦亦稀。浪中丹雉见，郭里水禽飞。古寺荒何代，空杨瘦十围。四年一带水，三度断肠归。
过露筋祠
作者：袁宏道
朝代：明

铁索界黄沙，石羊吹古道。下有露筋祠，荒螭卧深草。夜月水花香，西风杉叶老。空房聚牧儿，蒿根食邻媪。
过高邮
作者：袁宏道
朝代：明

白浪先孤隍，万室鱼虾气。居民若水族，来往波间戏。晓风龙子斗，夜雨蚌精至。垒石作湖堤，竖栅塘水势。官家一丈石，民间一斛泪。治渠如治虏，智士无中计。千里筑黄金，犹恐西风厉。
过黄梁祠
作者：袁宏道
朝代：明

一掠青丝镜面垂，朱题银额吕仙祠。饶他寿尽尘沙劫，只是黄梁未醒时。不脱阴区苦奈何，仙官尘侣不争多。人间惟有李长吉，解与神仙作挽歌。
过黄梁祠·其一
作者：袁宏道
朝代：明

一掠青丝镜面垂，朱题银额吕仙祠。饶他寿尽尘沙劫，只是黄梁未醒时。
过黄梁祠·其二
作者：袁宏道
朝代：明

不脱阴区苦奈何，仙官尘侣不争多。人间惟有李长吉，解与神仙作挽歌。
过龙井
作者：袁宏道
朝代：明

都说今龙井，幽奇踰昔时。路迂迷旧处，树古失名儿。渴仰鸡苏佛，饥参王版师。因循坐谷口，欲去复还疑。
过龙井示德舟禅人
作者：袁宏道
朝代：明

数盘行井上，百计引泉飞。画壁屯云族，红栏蚀水衣。路香茶叶长，畦小药苗肥。宏也学苏子，辨才君是非。
迎九
作者：袁宏道
朝代：明

节物何堪问，流光转自哀。世情搔首过，秋色闭门来。才子新开社，参军旧有台。菊花才作药，迟尔共衔杯。
迎春日舟中宴坐限韵
作者：袁宏道
朝代：明

妖靓乐芒神，荆俗乃不典。缩头乱牍中，通身如藏茧。面窗理瓶梅，幽香度前艑。野心似绿梯，一夜遍春畎。劲风破长云，飞片落如剪。霜管刻春容，铁心寄婉娈。信手抹溪藤，霞舒而云卷。生俟山翠浓，青天策疲蹇。花草与翎虫，作意为敷演。梦里题玉泉，枕上百回辗。
迎春歌和江进之
作者：袁宏道
朝代：明

东风吹暖娄江树，三衢九陌凝晓雾。白马如龙破雪飞，犊车碾水穿香度。铙吹拍拍走烟尘，炫服靓妆十万人。罗额鲜妍棼綵胜，社歌缭绕簇芒神。绯衣金带印如斗，前列长官后太守。乌纱新缕汉宫花，青奴跪进屠苏酒。采莲舟上玉作幢，歌童毛女白双双。梨园旧乐三千部，苏州新谱十三腔。假面胡头跳如虎，窄衫绣裤搥大鼓。金蟒缠胸神鬼装，白衣合掌观音舞。观者如山锦相属，杂沓谁分丝与肉。一络香风吹笑声，十里红纱遮醉玉。青莲衫子藕荷裳，透额垂髻淡淡妆。拾得春条夸姊妹，袖来瓜子掷儿郎。急管繁弦又一时，千门杨柳破青枝。独有闭门袁大令，尘拥书床生网丝。
述内
作者：袁宏道
朝代：明

世人共道乌纱好，君独垂头思丰草。不能荣华岂大人，长伏蓬蒿终凡鸟。富贵欲来官已休，儿女成行田又少。盈箧算无千个铜，编衣那得一寸缟。陶潜未了乞儿缘，庞公不是治家宝。玉白冰清欲何为，不记牛衣对泣时。
述怀
作者：袁宏道
朝代：明

少小读诗书，得意常孤往。手提无孔锤，击破珊瑚网。香象绝众流，俊鹘起秋莽。淫僻畏仁义，竹止羞罔两。灭火事长途，何处税归鞅。
述怀
作者：袁宏道
朝代：明

岁月无停晷，迁流快织梭。寐来趋夜壑，老去皱恒河。悟法东西祖，藏身大小何。一沤能几许，枉自著愁多。
述怀
作者：袁宏道
朝代：明

种树先芝桂，裁衣度薜萝。敝图悬祖炳，败絮拥妻罗。丘壑驰驱甚，玄虚色相多。市朝无拘管，何处不渔蓑。
述旧西山下有门头村多精蓝
作者：袁宏道
朝代：明

探春犹记出青门，先问门头第几村。近水只观娥散影，匝堤唯见酒淋痕。花时乞假朝参少，醉后联鞭笑语温。是日把杯人已往，雏莺新柳也伤魂。
送临湘成公还至源寺寺时有火灾
作者：袁宏道
朝代：明

一凿烟云几百春，嵌岩枯壁碎鱼鳞。青山也晓茶毗法，要作涅槃堂里人。不转空轮转火轮，一番金碧尽成尘。世情若也同烧却，好作瞻风拨草人。庵主须眉依旧青，檀那施得几星星。踢瓶且免输山子，楷背何须唤古灵。衲衣吹敝绿杨风，贪拾春江石子红。乞得黄家石浪字，可能将去扁虚空。
送临湘成公还至源寺寺时有火灾·其一
作者：袁宏道
朝代：明

一凿烟云几百春，嵌岩枯壁碎鱼鳞。青山也晓茶毗法，要作涅槃堂里人。
送临湘成公还至源寺寺时有火灾·其三
作者：袁宏道
朝代：明

庵主须眉依旧青，檀那施得几星星。踢瓶且免输山子，楷背何须唤古灵。
送临湘成公还至源寺寺时有火灾·其二
作者：袁宏道
朝代：明

不转空轮转火轮，一番金碧尽成尘。世情若也同烧却，好作瞻风拨草人。
送临湘成公还至源寺寺时有火灾·其四
作者：袁宏道
朝代：明

衲衣吹敝绿杨风，贪拾春江石子红。乞得黄家石浪字，可能将去扁虚空。
送从军罗山人还大足
作者：袁宏道
朝代：明

老去渐思云水乡，苔斑蚀尽绿沈枪。青袍白马翻然去，念取昌州旧海棠。
送刘都谏左迁辽东苑马寺簿
作者：袁宏道
朝代：明

三年忧国计，髸发飘霜霰。世事阅飞波，场偶观时变。辽阳虽左谪，前箸可借便。昔时风闻者，眼可得而见。倭奴逼朝鲜，虚费百亿万。竭尽中国膏，不闻蹶只箭。东虏近乘胜，虚声震京甸。我兵折大将，腹背两受战。辟如相扑人，举手先救面。弃远固不可，失近岂为善。公宿负奇策，下马可措办。志士立功名，不在麒麟殿。卑官如冶场，英椎听锻鍊。奇谋若可展，簿尉何足厌。胸臆不得行，三公犹为贱。
送医者黄生谒东诸侯
作者：袁宏道
朝代：明

橘老柑黄不奈何，飘然艇子出烟波。而今海上单方几，王不留行一味多。
送南粤使
作者：袁宏道
朝代：明

青杨如缕罥斜晖，霍霍班骓出帝畿。山府官迎听鸟语，瘴乡人去著毡衣。桄榔叶密偏宜坐，鹦鹉雏娇不耐飞。百粤山川题欲遍，素馨花老陆郎归。
送君御宪佥治兵甘州
作者：袁宏道
朝代：明

秋尽天山道几盘，萧萧韎韐塞霜寒。材官似雪分行出，胡女如花隘路看。白鼻騧前因舞袖，青油幕底拜呼韩。知君解得从军乐，不畏沙场行路难。历尽边霜与塞云，旧题名处墨氤氲。要将麟凤誇殊俗，也使侏禽识古文。汉世才人求属国，晋家词客带将军。腐儒半尺毛锥子，大纛高牙得似君。十万貔貅拥火旗，角巾纨扇坐麾时。闺中莫道腰围减，塞上难辞鬓发丝。鼙鼓静来朝撤帙，氍毹遮处夜闻棋。边人惯唱伊凉曲，好谱新词与雪儿。宝剑犀弓大羽囊，军中聊作健儿装。一函云卷天骄檄，十里风吹侍史香。朗月澄江真快士，修髯白面旧仙郎。也知陶侃无高韵，谢却樗蒲与老庄。
送君御宪佥治兵甘州·其一
作者：袁宏道
朝代：明

秋尽天山道几盘，萧萧韎韐塞霜寒。材官似雪分行出，胡女如花隘路看。白鼻騧前因舞袖，青油幕底拜呼韩。知君解得从军乐，不畏沙场行路难。
送君御宪佥治兵甘州·其三
作者：袁宏道
朝代：明

十万貔貅拥火旗，角巾纨扇坐麾时。闺中莫道腰围减，塞上难辞鬓发丝。鼙鼓静来朝撤帙，氍毹遮处夜闻棋。边人惯唱伊凉曲，好谱新词与雪儿。
送君御宪佥治兵甘州·其二
作者：袁宏道
朝代：明

历尽边霜与塞云，旧题名处墨氤氲。要将麟凤誇殊俗，也使侏禽识古文。汉世才人求属国，晋家词客带将军。腐儒半尺毛锥子，大纛高牙得似君。
送君御宪佥治兵甘州·其四
作者：袁宏道
朝代：明

宝剑犀弓大羽囊，军中聊作健儿装。一函云卷天骄檄，十里风吹侍史香。朗月澄江真快士，修髯白面旧仙郎。也知陶侃无高韵，谢却樗蒲与老庄。
送君超兄还武陵
作者：袁宏道
朝代：明

碧江波叠晓霜肥，换尽生蕉细缕衣。榴火烂时诸彦集，蜡梅香里一骑归。糟坛博社轻扬入，鹤侣鸥群自在飞。枉渚阳山凭寄语，道人魂梦久相依。山水心情谢永嘉，断沟残石渐盈车。高斋是处鸦栖墨，娃阁频分燕作家。袖里新书惊惠子，卷中逸事困张华。乌藤白帢仙仙去，知入桃源几树花。
送君超兄还武陵·其一
作者：袁宏道
朝代：明

碧江波叠晓霜肥，换尽生蕉细缕衣。榴火烂时诸彦集，蜡梅香里一骑归。糟坛博社轻扬入，鹤侣鸥群自在飞。枉渚阳山凭寄语，道人魂梦久相依。
送君超兄还武陵·其二
作者：袁宏道
朝代：明

山水心情谢永嘉，断沟残石渐盈车。高斋是处鸦栖墨，娃阁频分燕作家。袖里新书惊惠子，卷中逸事困张华。乌藤白帢仙仙去，知入桃源几树花。
送周尚宝左迁海澄典史
作者：袁宏道
朝代：明

羯虏终无赖，馀波横及人。清时骄魍魉，平地蹶麒麟。去国宁辞谤，投荒幸有身。边筹终及尔，勿复叹沉沦。几度青门抑，荣枯送尔行。庙谋何日定，边事仗谁成。名以批鳞重，恩因市虎轻。知君心独苦，万死亦关情。十年声籍甚，一日去长安。作赋元投楚，为文欲吊韩。云开龙首出，雨过鳄溪寒。到处青山好，何忧行路难。
送周尚宝左迁海澄典史·其一
作者：袁宏道
朝代：明

羯虏终无赖，馀波横及人。清时骄魍魉，平地蹶麒麟。去国宁辞谤，投荒幸有身。边筹终及尔，勿复叹沉沦。
送周尚宝左迁海澄典史·其三
作者：袁宏道
朝代：明

十年声籍甚，一日去长安。作赋元投楚，为文欲吊韩。云开龙首出，雨过鳄溪寒。到处青山好，何忧行路难。
送周尚宝左迁海澄典史·其二
作者：袁宏道
朝代：明

几度青门抑，荣枯送尔行。庙谋何日定，边事仗谁成。名以批鳞重，恩因市虎轻。知君心独苦，万死亦关情。
送周观国还会稽兼寄陶周望兄弟
作者：袁宏道
朝代：明

江流澎湃处，一曲是官衙。小邑城三里，荒垣市几家。斗湖曾载月，浪柳也吹花。局蹐真如茧，能禁念若耶。且莫听啼魂，烟岚路亦昏。山连内史宅，水到贺公门。晓月兰桡市，春风黛绿村。个年题壁处，霜洗旧苔痕。
送周观国还会稽兼寄陶周望兄弟·其一
作者：袁宏道
朝代：明

江流澎湃处，一曲是官衙。小邑城三里，荒垣市几家。斗湖曾载月，浪柳也吹花。局蹐真如茧，能禁念若耶。
送周观国还会稽兼寄陶周望兄弟·其二
作者：袁宏道
朝代：明

且莫听啼魂，烟岚路亦昏。山连内史宅，水到贺公门。晓月兰桡市，春风黛绿村。个年题壁处，霜洗旧苔痕。
送唐尧胤北上
作者：袁宏道
朝代：明

苍颜白发竟何成，醉里酣歌指帝京。喜与中郎分姓字，羞从桃简觅公卿。健鹰每欲辞韝去，俊马唯须带骨行。君过酒人垆上看，荆高到底气如生。
送夹山舅令太原
作者：袁宏道
朝代：明

踏尽层岩见稔畬，烟峦鸡犬若仙家。公亭客过开生酿，石室僧来判种花。竹下簿书閒草偈，山中人使学烹砂。高槐影静莎庭里，香散屏空放早衙。閒将公事了尊罍，郭外青山探几回。从事也因流水出，长官多为踏花来。印文长日封苍藓，簿筴经年长蠹灰。身是嘉祥旧令尹，东西历尽始知才。
送夹山舅令太原·其一
作者：袁宏道
朝代：明

踏尽层岩见稔畬，烟峦鸡犬若仙家。公亭客过开生酿，石室僧来判种花。竹下簿书閒草偈，山中人使学烹砂。高槐影静莎庭里，香散屏空放早衙。
送夹山舅令太原·其二
作者：袁宏道
朝代：明

閒将公事了尊罍，郭外青山探几回。从事也因流水出，长官多为踏花来。印文长日封苍藓，簿筴经年长蠹灰。身是嘉祥旧令尹，东西历尽始知才。
送寒灰入参上兼访陈卿
作者：袁宏道
朝代：明

青峰只在两眉间，何事三回不驻颜。信是黄冠多俗品，不曾俗却谢罗山。玄编检尽蠹鱼残，不载云官与鸟官。未识上真真本末，君行试取藏经看。摩肩簇绮沸如雷，早向天门道上来。为语别峰佳绝处，玉虚岩底出琼台。少年掷却敝头巾，老去常思个里人。葱岭走来无隙地，莫教踏著一微尘。
送寒灰入参上兼访陈卿·其一
作者：袁宏道
朝代：明

青峰只在两眉间，何事三回不驻颜。信是黄冠多俗品，不曾俗却谢罗山。
送寒灰入参上兼访陈卿·其三
作者：袁宏道
朝代：明

摩肩簇绮沸如雷，早向天门道上来。为语别峰佳绝处，玉虚岩底出琼台。
送寒灰入参上兼访陈卿·其二
作者：袁宏道
朝代：明

玄编检尽蠹鱼残，不载云官与鸟官。未识上真真本末，君行试取藏经看。
送寒灰入参上兼访陈卿·其四
作者：袁宏道
朝代：明

少年掷却敝头巾，老去常思个里人。葱岭走来无隙地，莫教踏著一微尘。
送峨嵋僧清源时源请有檀香佛刻镂甚精
作者：袁宏道
朝代：明

师从峨嵋来，往返经几宿。兹山闻最高，几许到天竺。师行遍天下，无乃是神足。竦身入梵宫，镂此旃檀佛。
送庄冲虚使粤
作者：袁宏道
朝代：明

青郊垂柳氶依依，一片仙帆带月飞。蛮曲听来醒暮酒，瘴烟行处湿征衣。荔滨草送王孙远，梅岭花逢汉使稀。总为浮名淹此地，江南江北看君归。
送张西麓之任罗平
作者：袁宏道
朝代：明

疋马夜郎西，层山万绿齐。空江行罔象，瘦岭出偏蹄。番牒多如篆，蛮歌乍似啼。僻乡名迹少，慎勿厌标题。
送惟长先生归窆途中偶成
作者：袁宏道
朝代：明

板桥丝柳黄泥路，曾是从公送人处。麻衫扫地额沾沙，蒿里一声公又去。长堤雨暗血滋衣，幡旐遥遥捲飞絮。白杨无数鬼啼风，三十六人唱烟雾。人生要死何用愁，白日红轮攀不住。赤髭黄卷忏他生，皓齿清歌乐朝暮。薄留风雅驻欢场，高筑糟丘驱大怖。一斗憨憨睡宝池，大士心许佯赪怒。少日倔强老更颠，料公拍手庵罗树。
送曹远生进士左迁宜川典史
作者：袁宏道
朝代：明

百叠青山亦起澜，虚空赞毁岂相干。幸逢梅福称先辈，却唤陶潜作长官。溪雨松风聊簿领，云心石面且衣冠。何妨盩厔来仙尉，便作集贤校理看。
送李季宣比上
作者：袁宏道
朝代：明

长短丹枫道，高低白雪枝。奚如肩古帙，骏尾束红丝。闺月能通梦，边烽易入诗。因思誇官日，是我见朝时。策蹇迎霜去，冲风逆雁行。梦中呼小玉，瓮底拜荆卿。驿路听塘报，寒冬怯水程。预知廷对策，多半是谈兵。
送李季宣比上·其一
作者：袁宏道
朝代：明

长短丹枫道，高低白雪枝。奚如肩古帙，骏尾束红丝。闺月能通梦，边烽易入诗。因思誇官日，是我见朝时。
送李季宣比上·其二
作者：袁宏道
朝代：明

策蹇迎霜去，冲风逆雁行。梦中呼小玉，瓮底拜荆卿。驿路听塘报，寒冬怯水程。预知廷对策，多半是谈兵。
送李湘洲使浙
作者：袁宏道
朝代：明

咫尺山东道，千艘与万舻。邮栖常下鹤，驿饭一炊菰。闭口听朝事，降心祖佛徒。不言知向越，面上有西湖。别路红桥上，无情亦有歌。青山遮道石，流水拍云波。北阙新知少，西湖熟梦多。向来题字处，墨沈遍嵯峨。
送李湘洲使浙·其一
作者：袁宏道
朝代：明

咫尺山东道，千艘与万舻。邮栖常下鹤，驿饭一炊菰。闭口听朝事，降心祖佛徒。不言知向越，面上有西湖。
送李湘洲使浙·其二
作者：袁宏道
朝代：明

别路红桥上，无情亦有歌。青山遮道石，流水拍云波。北阙新知少，西湖熟梦多。向来题字处，墨沈遍嵯峨。
送梅子马督木北上
作者：袁宏道
朝代：明

男儿但得志，何必知阶级。往者三殿灾，梓人进公秩。督木数万里，杞梓被天黑。长年千许人，餐餐损邮食。目今事戎马，公私敝已极。减得一丝毫，便是竭心力。雀飞无劲毛，不若蛟有翼。爱君才调好，部署有规则。气猛而肠刚，幕府中难得。此是有用人，终堪事绝域。
送武冈州判张子之任
作者：袁宏道
朝代：明

雉堞倚山乡，青娥立晓堂。胥徒勤检点，蛮语细参详。湘竹裁荆杖，藤花上牍床。荒衢通野落，士女半夷装。
送洪子崖之归化县
作者：袁宏道
朝代：明

小邑无官长，登临费履綦。方言从事译，山景隶人知。廨舍巢鹦鹉，乡田贡荔枝。岚光侵簿牍，长日但围棋。
送焦弱侯老师使梁因之楚访李宏甫先生
作者：袁宏道
朝代：明

丹书早发凤凰楼，杨柳青除满陌头。征马晚嘶梁苑月，孤帆晴指洞庭秋。莲开白社来陶令，瓜熟青门谒故侯。自笑两家为弟子，空于湖海望仙舟。
送王以明先生赴南都试
作者：袁宏道
朝代：明

把酒新听百舌鸣，苍烟尽处看君行。梨花雨涨春流疾，柳絮风香画桨轻。宝剑危冠真国士，高牙大纛尽门生。秋来怒翮天池老，不怕垂天化不成。
送王静虚访李卓师
作者：袁宏道
朝代：明

天地愁结成，圣贤愁眷属。举眼皆针锋，何处可容足。儒生有毛病，道理充穷腹。百虑堆作城，万想锻成狱。突有大妄人，手持无羽镞。欲解大地罗，先肆弥天毒。扇海作洪炉，燎山煮精玉。何不触其嗔，悬崖求所欲。
送白教谕之昌邑
作者：袁宏道
朝代：明

依旧中山氏，长然即墨侯。衣宽存礼乐，箧敝裹阳秋。渤日流红晕，盐花上黑头。到时图海市，东去是登州。
送罗服卿还夷陵兼柬陶孝若年兄
作者：袁宏道
朝代：明

缸花吐尽醁杯重，惜别绵绵话晓钟。双髻奚奴肩绣裛，一鞭骢马出芙蓉。但知作叙干皇甫，未觉笼须笑士龙。寄语欧公门下士，青鞋将过紫芝峰。
送艾教谕之镇安
作者：袁宏道
朝代：明

一百二秦地，三千五去程。山鲜充豆品，野服礼诸生。把卷听夷乐，开轩见虎行。犹将京国意，一洗近边城。
送苏潜夫北上
作者：袁宏道
朝代：明

去去日华东，晴霞似火红。好辞杯底月，莫畏马头风。谢客休耽屐，张融且竖铜。绯袍白手板，勉矣偶场中。
送蕴璞之通州
作者：袁宏道
朝代：明

敝衲才三尺，羞囊无数钱。谭诗宗岛瘦，运笔想怀颠。白果行厨饭，枯株半夜禅。天涯青点点，一脉海门船。
送蜀僧往南海
作者：袁宏道
朝代：明

一踏峨眉二十春，冰花破处石鳞鳞。凭将遍吉书一纸，传与东洋打坐人。
送邹金吾游白下时寓武昌
作者：袁宏道
朝代：明

将军此日驱征轮，枫叶萧萧汉水滨。我巳销魂千里外，那堪重别故乡人。西风马度离亭柳，落日衣吹客舍尘。莫向劳劳亭上望，秋江容易得沾巾。
送郝公琰南下
作者：袁宏道
朝代：明

雪子落纷纷，鸣涛远送君。梦回牛渚月，书达敬亭云。俗薄休怀刺，交浮莫定文。王充如有论，应使蔡邕闻。
送雪照还吴
作者：袁宏道
朝代：明

洗钵焚钞去，瞻云倚棹歌。离乡吴语变，入咏楚骚多。五老峰头瀑，三江雪后波。？衣棕笠子，袖手看嵯峨。
送雪照还吴
作者：袁宏道
朝代：明
体裁：五言律诗

洗钵焚钞去，瞻云倚棹歌。离乡吴语变，入咏楚骚多。五老峰头瀑，三江雪后波。�衣棕笠子，袖手看嵯峨。
送顾升伯出使还吴
作者：袁宏道
朝代：明

四月西山雨过时，箫吹阑道沸旌旗。痛怜知己他乡别，懒作诸王奉使诗。绕驿青芦呼水鹳，渡江白笋荐冰鲥。雕窗画舸堂堂去，间解花嫦首小儿。青峦生色水生波，处处吴姬饷酒醝。震泽有山皆树橘，虎丘无月不听歌。潮田没去春畦少，侬语讹时怪事多。近日押徵知不免，阊门风景看如何。
送顾升伯出使还吴·其一
作者：袁宏道
朝代：明

四月西山雨过时，箫吹阑道沸旌旗。痛怜知己他乡别，懒作诸王奉使诗。绕驿青芦呼水鹳，渡江白笋荐冰鲥。雕窗画舸堂堂去，间解花嫦首小儿。
送顾升伯出使还吴·其二
作者：袁宏道
朝代：明

青峦生色水生波，处处吴姬饷酒醝。震泽有山皆树橘，虎丘无月不听歌。潮田没去春畦少，侬语讹时怪事多。近日押徵知不免，阊门风景看如何。
送黄贞父令进贤
作者：袁宏道
朝代：明

撇却孤山旧葛巾，暂时朱紫缚閒身。高才正不须违俗，七尺何妨也拜人。花里课书分小吏，山中留偈谢高真。直将收斗西湖水，一洗南州案牍尘。
逋赋谣
作者：袁宏道
朝代：明

索逋赋，逋赋紫不得。不是县家苦催征，朝廷新例除本色。东封西款边功多，江淮陆地生洪波。内库马价支垂尽，民固无力官奈何。苏州旧逋七十万，漕析金花居其半。安得普天尽雨金，上为明君舒宵旰。嗟乎民日难，官日苦。竹开花，矿生土。
途中口占
作者：袁宏道
朝代：明

八月离长安，二月返乡社。衔泥双燕儿，依旧帘拢下。二月返乡社，四月即长道。儿童隘巷观，高士隔溪笑。辛苦老鱼轩，廿年同道路。今日白杨村，乡留我独去。
途中口占
作者：袁宏道
朝代：明

文字读来倦，心情放去閒。梦回无一事，只有看西山。滟滟芙蓉陂，油油禾黍道。野老扶墙行，佳人隔溪笑。骏马红丝络，幞头金蟒装。儿童拦路语，道是赛牛王。脆瓦稀疏点，凉窗稳贴眠。梦中何所见，峡水与帘泉。眼里双瞳在，腹中一字无。乘閒聊缉网，欲去拔珊瑚。巷识回车迹，桥留斩袂痕。此中多侠鬼，且莫绣平原。
途中口占·其一
作者：袁宏道
朝代：明

八月离长安，二月返乡社。衔泥双燕儿，依旧帘拢下。
途中口占·其一
作者：袁宏道
朝代：明

文字读来倦，心情放去閒。梦回无一事，只有看西山。
途中口占·其三
作者：袁宏道
朝代：明

辛苦老鱼轩，廿年同道路。今日白杨村，乡留我独去。
途中口占·其三
作者：袁宏道
朝代：明

骏马红丝络，幞头金蟒装。儿童拦路语，道是赛牛王。
途中口占·其二
作者：袁宏道
朝代：明

二月返乡社，四月即长道。儿童隘巷观，高士隔溪笑。
途中口占·其二
作者：袁宏道
朝代：明

滟滟芙蓉陂，油油禾黍道。野老扶墙行，佳人隔溪笑。
途中口占·其五
作者：袁宏道
朝代：明

眼里双瞳在，腹中一字无。乘閒聊缉网，欲去拔珊瑚。
途中口占·其六
作者：袁宏道
朝代：明

巷识回车迹，桥留斩袂痕。此中多侠鬼，且莫绣平原。
途中口占·其四
作者：袁宏道
朝代：明

脆瓦稀疏点，凉窗稳贴眠。梦中何所见，峡水与帘泉。
途中怀大兄
作者：袁宏道
朝代：明

十宵九入梦，明明知已逝。识得中阴来，未审寄何位。前者四月初，恍忽上忉利。光容若平昔，天服粲游戏。伸纸与我读，奇文千馀字。梦中了了知，醒后都不记。曾闻释子言，天乐稍浓腻。若非道种深，未免天色醉。记兄初生时，大姑兆奇瑞。丽人跃空飞，姑也承以袂。苦旅思乐宅，返促亦何异。但恐冶心多，减却道人气。少日念欢场，鸣泉奔渴骥。一卧三年茵，肌消如寒猬。从兹稍谭仙，习静学观鼻。朝坐一丝香，暮禅半幅被。閤门杜色声，精神转强锐。蒙庄不去手，卓有出尘志。几年客金马，渐识宗门事。乞差既里还，刻苦相摩砺。旦寻复昏披，研惟空有谛。有如群婴儿，搩手量鹏翅。突闻物格言，石火掣飞燧。惑魔虽暂歼，狂使方为厉。挈疑过龙湖，息求而得刺。一自直东华，先鸡每戒睡。日夜抱一编，形神俱焦瘁。眼涩如有沙，舌乾无厚味。国本既艰危，臣也难为退。余时官闲局，弟也负书至。每当聚首时，言必穷幽邃。毒语攻沉疴，当机无回避。俱悟昔时非，驰马歇狂辔。净侣偕数人，结期向北寺。下直即停车，六时声如沸。合掌化如来，白毫与青髻。东林十八贤，高举标奇致。披此尘劳衣，缚人如鸟罻。便欲脱簪绂，指彼青山誓。或假或休沐，次第作？计。余也先群飞，入山选幽翠。结茆四五间，日日眄归帜。梦魂总不及，逝也一交臂。严亲头触石，聚哭空里肆。海内学道人，千里缄酸泪。弟也冒雪行，十日走枭骑。不忍见京华，何况旧邸第。寡妇一屋声，天地为阴曀。立后以祈年，殷哀方小替。传闻四月终，白旐出淮泗。余也偕诸衲，奔帆如云驶。念公闻我来，追至寻阳际。十日抵瓜仪，南北舟相次。肝肠恸一割，石火迭相谓。富贵竟何成，金毛不如薙。十载无生学，劈莲微见意。痛呼隔闻尘，天高日西坠。前者潘去华，梦中忽见示。生平四良友，君家得其二。赖兹切摩力，今亦生善地。信我同心人，冥墨亦相缔。祠之柳浪馆，凡与白苏四。天上虽酷乐，勉来一竖义。破矿出精金，刬却知见祟。携手入莲邦，沙劫为兄弟。
途中怀大兄
作者：袁宏道
朝代：明
体裁：古风

十宵九入梦，明明知已逝。识得中阴来，未审寄何位。前者四月初，恍忽上忉利。光容若平昔，天服粲游戏。伸纸与我读，奇文千馀字。梦中了了知，醒后都不记。曾闻释子言，天乐稍浓腻。若非道种深，未免天色醉。记兄初生时，大姑兆奇瑞。丽人跃空飞，姑也承以袂。苦旅思乐宅，返促亦何异。但恐冶心多，减却道人气。少日念欢场，鸣泉奔渴骥。一卧三年茵，肌消如寒猬。从兹稍谭仙，习静学观鼻。朝坐一丝香，暮禅半幅被。閤门杜色声，精神转强锐。蒙庄不去手，卓有出尘志。几年客金马，渐识宗门事。乞差既里还，刻苦相摩砺。旦寻复昏披，研惟空有谛。有如群婴儿，搩手量鹏翅。突闻物格言，石火掣飞燧。惑魔虽暂歼，狂使方为厉。挈疑过龙湖，息求而得刺。一自直东华，先鸡每戒睡。日夜抱一编，形神俱焦瘁。眼涩如有沙，舌乾无厚味。国本既艰危，臣也难为退。余时官闲局，弟也负书至。每当聚首时，言必穷幽邃。毒语攻沉疴，当机无回避。俱悟昔时非，驰马歇狂辔。净侣偕数人，结期向北寺。下直即停车，六时声如沸。合掌化如来，白毫与青髻。东林十八贤，高举标奇致。披此尘劳衣，缚人如鸟罻。便欲脱簪绂，指彼青山誓。或假或休沐，次第作�计。余也先群飞，入山选幽翠。结茆四五间，日日眄归帜。梦魂总不及，逝也一交臂。严亲头触石，聚哭空里肆。海内学道人，千里缄酸泪。弟也冒雪行，十日走枭骑。不忍见京华，何况旧邸第。寡妇一屋声，天地为阴曀。立后以祈年，殷哀方小替。传闻四月终，白旐出淮泗。余也偕诸衲，奔帆如云驶。念公闻我来，追至寻阳际。十日抵瓜仪，南北舟相次。肝肠恸一割，石火迭相谓。富贵竟何成，金毛不如薙。十载无生学，劈莲微见意。痛呼隔闻尘，天高日西坠。前者潘去华，梦中忽见示。生平四良友，君家得其二。赖兹切摩力，今亦生善地。信我同心人，冥墨亦相缔。祠之柳浪馆，凡与白苏四。天上虽酷乐，勉来一竖义。破矿出精金，刬却知见祟。携手入莲邦，沙劫为兄弟。
遍虚
作者：袁宏道
朝代：明

剃却颠毛剩却身，衲衣袍帽不沾尘。告君古佛无多子，著了边旁亦是人。
道傍柳
作者：袁宏道
朝代：明

浓叶藏晓鸦，青条挽游骑。天株大道傍，阅尽行人泪。风搅玉蛾翻，烟亸长眉醉。本无别离心，行人自憔悴。
遣姬
作者：袁宏道
朝代：明

蚕懒无心更作丝，乐天未老别杨枝。阳台不是嫌云雨，图得生离胜死离。
避俗
作者：袁宏道
朝代：明

一朝见俗子，三日面生尘。所以薰修客，长年如畏人。买丝绣高士，栽松作比邻。不有沧溟水，马得横海鳞。
避雨崇国寺三日纪事
作者：袁宏道
朝代：明

湿云涨山雨不止，一酣三日葡萄底。天公困雨如困酲，醉人渴饮似渴水。东市典书西典几，团糟堆曲作城垒。明知无雨亦不行，权将雨作题目尔。仆夫安眠马束尾，大瓮小瓮来日起。
邢州道上大风
作者：袁宏道
朝代：明

南风捲地昏，拗折道傍树。吹面如有痕，欲拔髭须去。此地足黄沙，易作风神怒。冈陵忽变迁，老马不知路。日暮憩邮亭，颜面都非故。盆水贮渗泥，双眼出烟雾。诘旦过沙河，未至心见怖。何事太行山，酣沉了不寤。岂无一掬波，浣此秋空污。梦中排九阍，芒履沾云絮。投箠击眠龙，惊起如飞骛。
邮亭小餐
作者：袁宏道
朝代：明

独上长亭憩，溶溶水泊堤。庖人供薄饼，童子荐香梨。朱鬣鱼三寸，白花酒半提。黄昏人欲去，窗外马频嘶。
邹子尹偕僧秋水见访门者不知却之相见乃一笑
作者：袁宏道
朝代：明

几失孔文举，惊逢祢正平。云澄天自澈，月上海先明。渴骥闻泉喜，孤鸿见侣鸣。昭文琴自好，无那有亏成。
邺城道
作者：袁宏道
朝代：明

何处魏离宫，荒烟断苇中。猎蹄晴捲雪，高隼怒盘风。苑古梧桐秃，墙崩枸杞红。空台与流水，想像旧帘栊。白日悲难驻，英雄谁不然。鱼膏焚地底，蛾黛哭生前。南国香成雾，西山石化烟。人间绝快事，天子作神仙。碧草涨寒塘，菖蒲花下香。山禽犹翠羽，野果尚丹房。残粉迎新帝，妖魂逐小郎。曹家兄弟好，无那太淫荒。且著双眉目，休随俗笑嚬。帘前挝鼓吏，床上捉刀人。胡粉装尤怪，蔗竿舞入神。精光如可画，宁与魄俱尘。那得长无语，无情泪亦垂。碑馀汉岁月，水洗邺城池。楼外羌雏啸，宫中寡妇悲。好还不再世，凶狡亦何为。近得铜台瓦，重来五十锾。无方鬒白发，空自治青山。上马蒐才藻，横戈按髻鬟。霸图今已矣，文采照人间。仆去前王碣，耕来故国坟。蜂巢无两大，兔窟有三分。夜火生空树，阴龙战野云。美人何处所，试与定遗文。且勿度前村，白杨路渐昏。一丘文字鬼，千古战争魂。历数孙曹闰，风流魏晋繁。成蹊人自省，桃李不须言。谋士虎兼龙，三家霸局同。文章分鼎足，才品第英雄。龌龊司徒后，昏顽锻锡公。陈琳檄自有，离可愈头风。校尽中原士，初逢国手棋。孙郎争一道，刘冑仅双持。石悍刀方利，风高海始奇。唐宗与宋祖，应悔不同时。
邺城道·其一
作者：袁宏道
朝代：明

何处魏离宫，荒烟断苇中。猎蹄晴捲雪，高隼怒盘风。苑古梧桐秃，墙崩枸杞红。空台与流水，想像旧帘栊。
邺城道·其七
作者：袁宏道
朝代：明

仆去前王碣，耕来故国坟。蜂巢无两大，兔窟有三分。夜火生空树，阴龙战野云。美人何处所，试与定遗文。
邺城道·其三
作者：袁宏道
朝代：明

碧草涨寒塘，菖蒲花下香。山禽犹翠羽，野果尚丹房。残粉迎新帝，妖魂逐小郎。曹家兄弟好，无那太淫荒。
邺城道·其九
作者：袁宏道
朝代：明

谋士虎兼龙，三家霸局同。文章分鼎足，才品第英雄。龌龊司徒后，昏顽锻锡公。陈琳檄自有，离可愈头风。
邺城道·其二
作者：袁宏道
朝代：明

白日悲难驻，英雄谁不然。鱼膏焚地底，蛾黛哭生前。南国香成雾，西山石化烟。人间绝快事，天子作神仙。
邺城道·其五
作者：袁宏道
朝代：明

那得长无语，无情泪亦垂。碑馀汉岁月，水洗邺城池。楼外羌雏啸，宫中寡妇悲。好还不再世，凶狡亦何为。
邺城道·其八
作者：袁宏道
朝代：明

且勿度前村，白杨路渐昏。一丘文字鬼，千古战争魂。历数孙曹闰，风流魏晋繁。成蹊人自省，桃李不须言。
邺城道·其六
作者：袁宏道
朝代：明

近得铜台瓦，重来五十锾。无方鬒白发，空自治青山。上马蒐才藻，横戈按髻鬟。霸图今已矣，文采照人间。
邺城道·其十
作者：袁宏道
朝代：明

校尽中原士，初逢国手棋。孙郎争一道，刘冑仅双持。石悍刀方利，风高海始奇。唐宗与宋祖，应悔不同时。
邺城道·其四
作者：袁宏道
朝代：明

且著双眉目，休随俗笑嚬。帘前挝鼓吏，床上捉刀人。胡粉装尤怪，蔗竿舞入神。精光如可画，宁与魄俱尘。
邺郡梦中诗
作者：袁宏道
朝代：明

枕上见青天，明月光流地。空水色相函，千里无停翳。微云起天末，缭绕忽成字。或散或披丝，或累若椎髻。属思尚未竟，候人催解辔。携梦入征途，马上犹啽呓。翘首望漳河，停鞭思魏帝。
郊外小集
作者：袁宏道
朝代：明

赖有沧洲意，聊行浊酒杯。白波吹日上，粉堞映江开。米谷舟中市，人烟水面来。息机吾已久，鸥鸟莫相猜。浪迹真无赖，狂心今若何。一尊聊对酒，万事且狂歌。稚子矜黄叶，渔人语白波。芦花青袅袅，秋意满溪蓑。
郊外小集·其一
作者：袁宏道
朝代：明

赖有沧洲意，聊行浊酒杯。白波吹日上，粉堞映江开。米谷舟中市，人烟水面来。息机吾已久，鸥鸟莫相猜。
郊外小集·其二
作者：袁宏道
朝代：明

浪迹真无赖，狂心今若何。一尊聊对酒，万事且狂歌。稚子矜黄叶，渔人语白波。芦花青袅袅，秋意满溪蓑。
郊外水亭小集
作者：袁宏道
朝代：明

山自萧森涧自寒，却怜胜地在长安。桐阴恰好当窗覆，柳色终宜近水看。已倦呼儿犹问酒，不情逢客强加冠。湘江亦有幽居处，多少芙蓉忆钓竿。幽篁戛戛坐来清，懒慢都无对客情。戏水鸥雏分浪出，趁巢乌母曳枝行。堂前羯鼓人三爵，花下弹棋鸟一声。红药青轩如梦里，几年尘傍马头生。清歌袅袅两妖童，尼酒题诗兴转工。拾翠女来虚槛外，分蔬人立小畦中。落花扑面都如雪，密树宜亭不碍风。怪得夜来乡梦好，穿云直入武陵东。
郊外水亭小集·其一
作者：袁宏道
朝代：明

山自萧森涧自寒，却怜胜地在长安。桐阴恰好当窗覆，柳色终宜近水看。已倦呼儿犹问酒，不情逢客强加冠。湘江亦有幽居处，多少芙蓉忆钓竿。
郊外水亭小集·其三
作者：袁宏道
朝代：明

清歌袅袅两妖童，尼酒题诗兴转工。拾翠女来虚槛外，分蔬人立小畦中。落花扑面都如雪，密树宜亭不碍风。怪得夜来乡梦好，穿云直入武陵东。
郊外水亭小集·其二
作者：袁宏道
朝代：明

幽篁戛戛坐来清，懒慢都无对客情。戏水鸥雏分浪出，趁巢乌母曳枝行。堂前羯鼓人三爵，花下弹棋鸟一声。红药青轩如梦里，几年尘傍马头生。
郊外送客即席
作者：袁宏道
朝代：明

漕河水煖绿澜生，听鸟看山也自清。宝马骄嘶尘百丈，朱帆高捲日千程。飞杯客子纷无数，度曲儿童浪有情。人物喧阗烟树里，桃花如锦烂春城。
郊行同龚散木能者邹伯学
作者：袁宏道
朝代：明

高柳藏山寺，杂花缀水滨。青溪六七里，白帢两三人。钟釜蚊䖟过，烟霞鹿豕邻。箕踞亦是礼，何必取冠巾。
郝公琰邀过禅堂访诸高衲
作者：袁宏道
朝代：明

白衱与乌藤，相邀访定僧。君言未合齿，吾屐已先登。但省乾无事，何忧百不能。如临幽涧水，虽小却清澄。幽院日清和，墙苔与径莎。到来閒挂少，始觉顶毛多。病亦强人健，愁犹胜客歌。且休谈出世，入世又如何。
郝公琰邀过禅堂访诸高衲·其一
作者：袁宏道
朝代：明

白衱与乌藤，相邀访定僧。君言未合齿，吾屐已先登。但省乾无事，何忧百不能。如临幽涧水，虽小却清澄。
郝公琰邀过禅堂访诸高衲·其二
作者：袁宏道
朝代：明

幽院日清和，墙苔与径莎。到来閒挂少，始觉顶毛多。病亦强人健，愁犹胜客歌。且休谈出世，入世又如何。
郡人来言楚事久未得旨感赋
作者：袁宏道
朝代：明

皂囊飞羽掣风驰，不道天阍叫亦迟。汉法自应裁大尾，淮南何意袖金锤。黄蒿野望千家哭，白发心伤一路危。王业艰辛二百载，漫将九鼎缀轻丝。尘头飞骑竟茫然，望尽云棱日角边。税使逐来才两载，楚人机动已三年。从知鹿死非阴地，转恐乌横欲暮天。国体藩规俱莫论，老臣涂血也堪怜。
郡人来言楚事久未得旨感赋·其一
作者：袁宏道
朝代：明

皂囊飞羽掣风驰，不道天阍叫亦迟。汉法自应裁大尾，淮南何意袖金锤。黄蒿野望千家哭，白发心伤一路危。王业艰辛二百载，漫将九鼎缀轻丝。
郡人来言楚事久未得旨感赋·其二
作者：袁宏道
朝代：明

尘头飞骑竟茫然，望尽云棱日角边。税使逐来才两载，楚人机动已三年。从知鹿死非阴地，转恐乌横欲暮天。国体藩规俱莫论，老臣涂血也堪怜。
醉乡调笑引
作者：袁宏道
朝代：明

无怀十六传，乃至酒圣人。其道尚清净，无为而化成。周公作酒诰，流言几祸身。宣王不得已，乃为述酒经。经曰：天有酒，则不倾。国有酒，则不争。有王者起，必世而后仁。何用导以德，齐以刑。但当引酒为河，累曲为城。日月所照，霜露所坠。凡有血气者，莫不醉酲酲。死兮不知死，生兮不知生。沃杀知巧鬼，何愁不太平。
醉归示凡公响泉道人
作者：袁宏道
朝代：明

不寐即狂歌，莲花漏水多。醉来寻白足，定起唤青娥。梵唱嗔吴肉，荷衣剪越罗。亦知风景煞，争奈老颠何。
采桑度
作者：袁宏道
朝代：明

姊妹行四五，朝朝行采桑。素丝络笼底，光艳大道傍。去年采桑迟，今年采桑早。只愁蚕不熟，误我嫁时袄。采桑复采芝，照水湿罗衣。欢自不吞华，牵侬百丈丝。
采石蛾眉亭
作者：袁宏道
朝代：明

空江石壁瘦鳞鳞，腻绿颓斑酣冶春。扫取山光为黛粉，尽教荡子作仙人。拟将杯棬作家乡，卧月横烟梦几场。况是蛾眉消得死，争教白也不郎当。是处烟岚挂齿否，懒将时事罥心神。青山也许人酬价，学得云閒是主人。
采石蛾眉亭·其一
作者：袁宏道
朝代：明

空江石壁瘦鳞鳞，腻绿颓斑酣冶春。扫取山光为黛粉，尽教荡子作仙人。
采石蛾眉亭·其三
作者：袁宏道
朝代：明

是处烟岚挂齿否，懒将时事罥心神。青山也许人酬价，学得云閒是主人。
采石蛾眉亭·其二
作者：袁宏道
朝代：明

拟将杯棬作家乡，卧月横烟梦几场。况是蛾眉消得死，争教白也不郎当。
采莲歌
作者：袁宏道
朝代：明

采莲花，花开何鲜新。映月为处子，随风作舞人。深红浅白间秋水，妒杀麻姑与洛神。采莲叶，莲叶连香楫。一片青花古玉盘，持赠秦娥与燕妾。采莲子，莲房劈破香且美。纤手分来颗颗匀，何事经年沉湖水。湖水深犹可，水浊情无那。试问南溪二月泥，妾心辛苦知不知。
重九日登钓鱼台限韵
作者：袁宏道
朝代：明

卧柳侵官道，长堤楼古墟。宫斜十里粉，画壁一枝芦。白果将垂砌，红蕉半掩庐。僧贫茶具废，兴发酒瓯虚。怪鸟鸣空院，寒花伴野蔬。阶前云后岫，床下水平渠。净业莲花社，乡思柳浪居。道玄唯有发，中敬竟无书。去矣云中鹄，知之濠上鱼。
钓竿行
作者：袁宏道
朝代：明

岩滩一丝名，渭水一竿势。所钓非所求，巨鳞安得至。不如无名子，心胸少根蒂。朝随鸥保歌，夜引鱼蛮醉。探水如探瓮，随手得鳊鱥。鲜蔬煮活鱼，无盐亦有味。
长卿内子无如氏绣佛及诸人物行楷精绝诗以记之
作者：袁宏道
朝代：明

湖丝细嫩婴儿发，水光滟滟春云洁。凭将圣手劈秋毛，巨斧划开枯筒节。十日一眼九日眉，幻出白毫光满月。衣摺瘦健貌清古，笔墨无功畦径绝。白描设色种种工，活夺龙眠与松雪。横见侧出灯取影，有意无意鸿没灭。绛州淳化老定武，针锋摹出无差别。谁能纸上卧王濛，要使赝充走殷铁。堂上传视色生动，四坐欲言口无舌。唐钩森紧损神情，宋绣阿娜无筋骨。长卿秀句夺云烟，佳儿指上现青莲。一家净侣团圞语，大胜诗人王辋川。
长安有狭斜行
作者：袁宏道
朝代：明

按金驹，立长沟。枇杷落尽茱萸秋。山西女儿帕勒头。面上堆粉鬓堆油。二十五弦弹箜篌。猩红衫子葡萄紬。笑问南装如此不。
长安秋月夜
作者：袁宏道
朝代：明

长安城中秋月明，六街九陌无纤尘。先入楼台喧戚里，次经池馆趁游人。游人宛转无穷已，千门万户秋如水。处处笙歌玉树傍，家家箫管澄湖里。汉家天子幸平阳，金蛾宝炬列成行。吹箫蹋鼓留天女，斫玉烧金煮凤凰。才子后庭竞度曲，念奴别馆伴诸郎。铜龙轧轧乌啼早，金屋沉沉秋漏长。秋漏渐深歌渐阑，感此如何不倚栏。愿得长侍君王宠，愿得长随玉辇看。又愿君心如月皎，那知妾貌比花老。玉盌难收覆地流，东风不著断根草。可怜今夜长信殿，含酸饮泣悲团扇。未买相如学阿娇，难将赤凤比飞燕。香销金鸭妾自烧，泪破红绡君不见。十回看月九回颦，手把轻纨绕月行。盘花蜀锦伤心色，子夜吴歌断肠声。红闺紫塞三秋恨，碣石潇湘万里情。年年先向离人满，岁岁还依愁处生。年年岁岁秋自好，独怜娇黛无人扫。未有容颜斗月华，自分弃掷同秋草。桂魄有恨不长圆，嫦娥无药应先老。愿得秋光守翠帏，愿随流景送君衣。与君并蒂原并吐，与君双凤不双飞。江南荡子无消息，龙城征成几时归。胡风刁斗愁闻雁，闺月帘栊懒上机。亦有当垆敛青娥，授色留宾态转多。双燕有雏辞社去，孤鸳无偶奈秋何。已见回文传锦字，更闻尺素托流波。不道人间恨洛浦，定知天上隔银河。愁来白帢连巾温，泣罢青衫挟瑟歌。歌已阕，月西倾，一年看，一度新。汉武秦皇消不得，却寻方士学仙人。
长安秋月夜
作者：袁宏道
朝代：明
体裁：古风

长安城中秋月明，六街九陌无纤尘。先入楼台喧戚里，次经池馆趁游人。游人宛转无穷已，千门万户秋如水。处处笙歌玉树傍，家家箫管澄湖里。汉家天子幸平阳，金蛾宝炬列成行。吹箫蹋鼓留天女，斫玉烧金煮凤凰。才子后庭竞度曲，念奴别馆伴诸郎。铜龙轧轧乌啼早，金屋沉沉秋漏长。秋漏渐深歌渐阑，感此如何不倚栏。愿得长侍君王宠，愿得长随玉辇看。又愿君心如月皎，那知妾貌比花老。玉碗难收覆地流，东风不著断根草。可怜今夜长信殿，含酸饮泣悲团扇。未买相如学阿娇，难将赤凤比飞燕。香销金鸭妾自烧，泪破红绡君不见。十回看月九回颦，手把轻纨绕月行。盘花蜀锦伤心色，子夜吴歌断肠声。红闺紫塞三秋恨，碣石潇湘万里情。年年先向离人满，岁岁还依愁处生。年年岁岁秋自好，独怜娇黛无人扫。未有容颜斗月华，自分弃掷同秋草。桂魄有恨不长圆，嫦娥无药应先老。愿得秋光守翠帏，愿随流景送君衣。与君并蒂原并吐，与君双凤不双飞。江南荡子无消息，龙城征成几时归。胡风刁斗愁闻雁，闺月帘栊懒上机。亦有当垆敛青娥，授色留宾态转多。双燕有雏辞社去，孤鸳无偶奈秋何。已见回文传锦字，更闻尺素托流波。不道人间恨洛浦，定知天上隔银河。愁来白帢连巾温，泣罢青衫挟瑟歌。歌已阕，月西倾，一年看，一度新。汉武秦皇消不得，却寻方士学仙人。
长生岩逢休粮道者
作者：袁宏道
朝代：明

只将空榻伴嶙峋，踏遍桃花涧底春。一口也摈为长物，诸缘皆可作飞尘。施来白粲都饲鹤，种得黄精每寄人。留却石炉烟少许，深山遥夜礼高真。
长石过访共宿二圣禅林次日至柳浪遂有三峡之约
作者：袁宏道
朝代：明

寒潭冰月澹须眉，话到钟沉呗冷时。绿水携来寻和者，白云收去赠相知。閒耽碧柳新莎地，认取长林倦鸟枝。谢客已坚复屐齿，峡猿巫雨任追随。
长陵
作者：袁宏道
朝代：明

长髯真人别天上，鹄驭龙骖辔千丈。毵毵风鬣滴烟香，空山夜语姚和尚。霜街寂历吰松子，皂衣落落穿十里。小臣有语叩龙鳞，地老天荒呼不起。溪藤瘦石碧昂藏，马蹄踏水炬煌煌。千年山骨凭搜取，当日龙沙战几场。
閒居
作者：袁宏道
朝代：明

只对陈编坐，閒将稚子行。笔罢书将老，瓶响茶初成。饥鹤窥冰涧，穷鸦话夕城。江烟回照里，转湿转鲜明。
閒居
作者：袁宏道
朝代：明

藤带丝袍强束身，北风虽厉不吹尘。轩窗尽日閒诸史，眷属经年断五辛。官牒注来呈府吏，俸钱支得与门人。床头一夜西湖语，霜色萧条上角巾。空街羸马有何荣，寂寞繁华两不成。破懒始知经有味，送眠微觉酒多情。腮毛未老随霜换，肺病无根见腊生。收拾閒烟与閒水，凭将筠管作干城。幽房睡足簟纹红，香鸭灰寒唤小童。弦里乱流崩谷水，瓶中微带入松风。身心何处谋长策，鬓发而今渐老翁。净榻如绵窗似洗，明眸皓齿话虚空。有衲层层煖蔽身，道书观了且存神。懒心不恼思朝事，法服无端裹野人。芡叶笺中书小偈，柘枝风里拾陈薪。江湖冻裂冰皮老，霜郭时时有巨鳞。空斋独坐拥残薪，笔有枯芒研有鳞。梦里风窗听似语，山中烟树念如人。儿童也解谈东事，箫鼓何因动壮邻。竟日飞霾无却处，一层吹了一层尘。霜鹤衔冰且忍饥，穷沙休忆稻梁肥。低棋动欲求先著，钝鸟焉能不早飞。身分无多难了事，酸迂那得济时机。长安未有胶粘却，日日开门放客归。
閒居·其一
作者：袁宏道
朝代：明

藤带丝袍强束身，北风虽厉不吹尘。轩窗尽日閒诸史，眷属经年断五辛。官牒注来呈府吏，俸钱支得与门人。床头一夜西湖语，霜色萧条上角巾。
閒居·其三
作者：袁宏道
朝代：明

幽房睡足簟纹红，香鸭灰寒唤小童。弦里乱流崩谷水，瓶中微带入松风。身心何处谋长策，鬓发而今渐老翁。净榻如绵窗似洗，明眸皓齿话虚空。
閒居·其二
作者：袁宏道
朝代：明

空街羸马有何荣，寂寞繁华两不成。破懒始知经有味，送眠微觉酒多情。腮毛未老随霜换，肺病无根见腊生。收拾閒烟与閒水，凭将筠管作干城。
閒居·其五
作者：袁宏道
朝代：明

空斋独坐拥残薪，笔有枯芒研有鳞。梦里风窗听似语，山中烟树念如人。儿童也解谈东事，箫鼓何因动壮邻。竟日飞霾无却处，一层吹了一层尘。
閒居·其六
作者：袁宏道
朝代：明

霜鹤衔冰且忍饥，穷沙休忆稻梁肥。低棋动欲求先著，钝鸟焉能不早飞。身分无多难了事，酸迂那得济时机。长安未有胶粘却，日日开门放客归。
閒居·其四
作者：袁宏道
朝代：明

有衲层层煖蔽身，道书观了且存神。懒心不恼思朝事，法服无端裹野人。芡叶笺中书小偈，柘枝风里拾陈薪。江湖冻裂冰皮老，霜郭时时有巨鳞。
閒居杂题
作者：袁宏道
朝代：明

树老无花也自新，山茶红似女儿唇。数茎白发春前长，一点青峦雨后真。莺欲下枝先作语，鹊能占岁亦如人。锦鞯金络纷纷去，飞尽晴郊十里尘。儒衣脱却礼金仙，三十偷闲也少年。芊草如毡花欲舞，淡烟垂幕柳高眠。兴来学作春山画，病起重笺秋水篇。酒障诗魔都不减，何曾参得老庞禅。晴日园林放好春，馆娃宫里拾香尘。痴心春了鸳鸯债，宿命多惭鹦鹉身。柳爱风流因病睡，鹊贪欢喜也嗔人。桃花不识潘郎去，又逐东君一面新。一番丹蕊一番泥，何处垂杨无马嘶。芍药有香兼有态，山鸡能舞亦能啼。阴晴雨旱劳占问，云月风花细品题。十分漆园学得五，逍遥犹可物难齐。幽窗重镊鬓边丝，嬴得青鬟谀少时。垆合博山烟吐篆，沙烘石子煖围棋。靓妆却念画眉鸟，佞巧愁听百舌儿。笑杀陶家五杨柳，春来依旧折腰肢。纵多桃李也无言，只是然篱与映门。暖日护将鹦鹉瘴，和风吹却鹧鸪瘟。乡书题就双重晕，炉气熏残一缕温。梦里明明渡湘水，不知若个似仙源。
閒居杂题·其一
作者：袁宏道
朝代：明

树老无花也自新，山茶红似女儿唇。数茎白发春前长，一点青峦雨后真。莺欲下枝先作语，鹊能占岁亦如人。锦鞯金络纷纷去，飞尽晴郊十里尘。
閒居杂题·其三
作者：袁宏道
朝代：明

晴日园林放好春，馆娃宫里拾香尘。痴心春了鸳鸯债，宿命多惭鹦鹉身。柳爱风流因病睡，鹊贪欢喜也嗔人。桃花不识潘郎去，又逐东君一面新。
閒居杂题·其二
作者：袁宏道
朝代：明

儒衣脱却礼金仙，三十偷闲也少年。芊草如毡花欲舞，淡烟垂幕柳高眠。兴来学作春山画，病起重笺秋水篇。酒障诗魔都不减，何曾参得老庞禅。
閒居杂题·其五
作者：袁宏道
朝代：明

幽窗重镊鬓边丝，嬴得青鬟谀少时。垆合博山烟吐篆，沙烘石子煖围棋。靓妆却念画眉鸟，佞巧愁听百舌儿。笑杀陶家五杨柳，春来依旧折腰肢。
閒居杂题·其六
作者：袁宏道
朝代：明

纵多桃李也无言，只是然篱与映门。暖日护将鹦鹉瘴，和风吹却鹧鸪瘟。乡书题就双重晕，炉气熏残一缕温。梦里明明渡湘水，不知若个似仙源。
閒居杂题·其四
作者：袁宏道
朝代：明

一番丹蕊一番泥，何处垂杨无马嘶。芍药有香兼有态，山鸡能舞亦能啼。阴晴雨旱劳占问，云月风花细品题。十分漆园学得五，逍遥犹可物难齐。
閒行
作者：袁宏道
朝代：明

入肆添红晕，出门换白衣。雉惊过水去，雀冷近仓飞。古木半身死，邻僧一个归。客中无旧识，远望却依稀。
门有车马客行
作者：袁宏道
朝代：明

门有车马客，锦襕乌纱巾。寒毛接短鬓，丝丝沙与尘。问子何劳劳，上书西入秦。八年始一命，官卑不救贫。冒霜揖槐柳，望灰拜车轮。一身百纠縳，形如一束薪。手缠不自解，利刃寄他人。蔗与蘖同餐，虽甘亦苦辛。
问方子公病
作者：袁宏道
朝代：明

落尽梧桐叶，萧骚满一庭。当书裁枕被，减食买参苓。壁暗秋虫泣，垆攲夜火青。病来曾几日，疏发冷生星。贫病知何极，高天也不原。愁声彻晓夜，药气满楹轩。梦恶凭奴解，衣单借手温。空堂悬一榻，黄叶自封门。
问方子公病·其一
作者：袁宏道
朝代：明

落尽梧桐叶，萧骚满一庭。当书裁枕被，减食买参苓。壁暗秋虫泣，垆攲夜火青。病来曾几日，疏发冷生星。
问方子公病·其二
作者：袁宏道
朝代：明

贫病知何极，高天也不原。愁声彻晓夜，药气满楹轩。梦恶凭奴解，衣单借手温。空堂悬一榻，黄叶自封门。
闰九月一日罗服卿唐尧胤王以明刘绳之王连玉及方平无烦两弟夜集斋头得成字
作者：袁宏道
朝代：明

竹外閒风雨，潇潇又满城。杯行兰炷落，话尽酒垆鸣。卷石攲窗瘦，寒花倍老成。喜逢严录事，三五令申明。
闰九月菊
作者：袁宏道
朝代：明

残黄疏白也堪怜，舞向先王屋角边。一与清閒为伴侣，几番潇散历风烟。霜林已是呼先辈，秋蝶无因识暮年。？取家醪三百盏，葛巾狼籍枕花眠。
闰九月菊
作者：袁宏道
朝代：明
体裁：七言律诗

残黄疏白也堪怜，舞向先王屋角边。一与清閒为伴侣，几番潇散历风烟。霜林已是呼先辈，秋蝶无因识暮年。�取家醪三百盏，葛巾狼籍枕花眠。
闻崔氏女拜无念学道戏柬念师
作者：袁宏道
朝代：明

撇他螺黛与铅华，爱渴惟消一碗茶。檀板且教歌梵字，罗衣权剪作袈裟。心如止水堪容月，身似寒株也著花。摩顶几回亲记取，生生世世法王家。
闻省城急报
作者：袁宏道
朝代：明

黄鹄矶头红染泪，手杀都堂如儿戏。飞鞚叠骑尘碾尘，报书一夕三回至。天子圣明臣敛手，胸臆决尽天下事。二百年来好纪纲，辰裂星纷委平地。天长阍永叫不闻，健马那堪持朽辔。书生痛哭倚蒿篱，有钱难买青山翠。
闻省城急报
作者：袁宏道
朝代：明

黄鹄矶头红染泪，手杀都堂如儿戏；
飞鞍叠骑尘碾尘，报书一夕三回至。
天子圣明臣敛手，胸臆决尽天下事。
二百年来好纪网，辰裂星纷委平地。
天长阍永叫不闻，健马那堪持朽辔。
书生痛哭倚蒿篱，有钱难买青山翠。
闻箫
作者：袁宏道
朝代：明

江上清声入夜哀，潜虬初泣雁初回。前山月起青如黛，怕有幽人骑凤来。
闻阁试题为兰亭修禊图效作二首
作者：袁宏道
朝代：明

分别层溪与远峦，天章寺里雨中看。会稽内史风流甚，赖得中朝有谢安。石榻谁知定武讹，绽纹犹识旧宣和。凭君莫话冬青树，添得青山泪许多。
闻阁试题为兰亭修禊图效作二首·其一
作者：袁宏道
朝代：明

分别层溪与远峦，天章寺里雨中看。会稽内史风流甚，赖得中朝有谢安。
闻阁试题为兰亭修禊图效作二首·其二
作者：袁宏道
朝代：明

石榻谁知定武讹，绽纹犹识旧宣和。凭君莫话冬青树，添得青山泪许多。
阻雨
作者：袁宏道
朝代：明

云霄极目古亭州，江上凄其感昔游。天下文章怜尔老，潇湘风雨动人愁。云眠楚国黄泥坂，潮打巴陵青雀舟。敢向乾坤寻胜览，祗因李耳在西周。
除夕偶题
作者：袁宏道
朝代：明

螺甲香沉蜡焰残，黄柑历历耀青盘。朝来令节侯官长，当去红衫欲赎难。白酒青盐强作欢，长歌到底意摧残。当时京邸团圞日，只作寻常聚会看。
除夕偶题·其一
作者：袁宏道
朝代：明

螺甲香沉蜡焰残，黄柑历历耀青盘。朝来令节侯官长，当去红衫欲赎难。
除夕偶题·其二
作者：袁宏道
朝代：明

白酒青盐强作欢，长歌到底意摧残。当时京邸团圞日，只作寻常聚会看。
除夕前八日
作者：袁宏道
朝代：明

每恨年光驶，东风又一时。入门花自媚，出谷鸟先知。宦去嵇康懒，情来育长痴。无为愁暮景，幽意在南枝。
除夕同王百谷皇甫仲璋方子公衙斋守岁
作者：袁宏道
朝代：明

懒贴宜春字，聊为卒岁歌。官能客脱网，客喜不张罗。始觉门如谢，刚惭肉似何。江湖新管领，一径白云多。
除夕有感
作者：袁宏道
朝代：明

閒花閒月免萦神，且乐明朝到手春。前日柳浪亭上客，今来留得几多人。
除夕观诸公饮
作者：袁宏道
朝代：明

剪却残膏穗，閒观未了棋。角杯穷酒事，分帖记花时。白发羞螺子，青溪访钓丝。买棕新作笠，江海任吾之。
陶不退以容城谕丁内艰归滇中至敝邑殇其令子遂瘗焉于其行也诗以送之
作者：袁宏道
朝代：明

麻衫如苇别芹宫，那复哀殇客路中。幸免西河夫子恸，稍存嬴博古人风。腮毛换去三停白，桕叶归来十度红。富贵几何愁苦剧，令人翘首眄飞鸿。十年尘土敝衣裳，瞥见昆池旧景光。无佛称尊鸡足老，与天孰大夜郎王。蛮娘乍隐溪花笑，番客遥怀瘴草香。秘药如山砂似镞，试探何处有仙方。
陶不退以容城谕丁内艰归滇中至敝邑殇其令子遂瘗焉于其行也诗以送之·其一
作者：袁宏道
朝代：明
体裁：七言律诗

麻衫如苇别芹宫，那复哀殇客路中。幸免西河夫子恸，稍存嬴博古人风。腮毛换去三停白，桕叶归来十度红。富贵几何愁苦剧，令人翘首眄飞鸿。
陶不退以容城谕丁内艰归滇中至敝邑殇其令子遂瘗焉于其行也诗以送之·其二
作者：袁宏道
朝代：明

十年尘土敝衣裳，瞥见昆池旧景光。无佛称尊鸡足老，与天孰大夜郎王。蛮娘乍隐溪花笑，番客遥怀瘴草香。秘药如山砂似镞，试探何处有仙方。
陶石篑书至
作者：袁宏道
朝代：明

不复言馀事，唯云了即休。山川销断案，花鸟罢春秋。定后窗行鼠，餐时壁下猴。自无求相意，焉用钓文钩。
陶石篑兄弟远来见访诗以别之
作者：袁宏道
朝代：明

五步一花开，十步一花飞。不知谁中子，郁郁吐清姿。恬淡僧标格，潇洒士威仪。手提白玉尘，身披浅色衣。徒步入闾门，挥羽上阶墀。僮仆尽魁伟，一一晢而肥。或言是山人，或言星相师。或云乡里子，闻声始觉非。通刺无姓名，短纸摺不齐。一揖径登床，草草寒喧而。执手不问病，捧腹但言饥。设黍呼儿子，蒸鱼命小妻。广长舌有象，突兀语难羁。欲穷人外理，先剖世间疑。五行何因起，天地何高卑。鹄乌何白黑，日月何盈亏。生胡然而至，死胡然而？。天胡然而喜，鬼胡然而悲。事无微不究，语无响不奇。独不及臧否，一切细碎词。玄旨穷三日，清言畅四肢。爱君玺入理，恐我倦伤脾。未作经年别，先为五日辞。入宫寻西子，涉水吊鸱夷。七十二螺髻，三万六坡璃。山水既奇敌，相得永因依。有如重瞳郎，配合皇英妃。又如曹阿瞒，生逢大耳儿。石公貌高古，林屋洞倾攲。玉绕消夏湾，水齧十人矶。浪头悬闾里，屋底腥蛟螭。山鬼攀萝出，鲛人傍槛睎。卑者如鼋鼍，立者如象犀。幽者穿海底，高者蹑云梯。绿橘黄柑树，青牛白马祠。土人之新果，乡女贡山鸡。胜事纷难记，名山到始知。一朝尽缥渺，一雨负莫釐。归来为我言，山水见须眉。长公八九纪，叔子二十诗。字字传寔迹，语语发光辉。不独作者难，读者亦应稀。谭罢理前问，愁未申后期。还将赤金子，试我白绵锤。拈花怜佛笑，摘叶止儿啼。蹶杀紫胡犬，踢倒西河狮。击石原无竹，悟桃空有枝。一番铜铁语，万仞箭锋机。病得发而减，客以乐忘疲。流连十许日，情短六个时。大夫一滴泪，错落贵珠玑。今日若为别，相顾浩涟洏。去去复去去，吴江落日低。
陶石篑兄弟远来见访诗以别之
作者：袁宏道
朝代：明
体裁：古风

五步一花开，十步一花飞。不知谁中子，郁郁吐清姿。恬淡僧标格，潇洒士威仪。手提白玉尘，身披浅色衣。徒步入闾门，挥羽上阶墀。僮仆尽魁伟，一一晢而肥。或言是山人，或言星相师。或云乡里子，闻声始觉非。通刺无姓名，短纸摺不齐。一揖径登床，草草寒喧而。执手不问病，捧腹但言饥。设黍呼儿子，蒸鱼命小妻。广长舌有象，突兀语难羁。欲穷人外理，先剖世间疑。五行何因起，天地何高卑。鹄乌何白黑，日月何盈亏。生胡然而至，死胡然而�。天胡然而喜，鬼胡然而悲。事无微不究，语无响不奇。独不及臧否，一切细碎词。玄旨穷三日，清言畅四肢。爱君玺入理，恐我倦伤脾。未作经年别，先为五日辞。入宫寻西子，涉水吊鸱夷。七十二螺髻，三万六坡璃。山水既奇敌，相得永因依。有如重瞳郎，配合皇英妃。又如曹阿瞒，生逢大耳儿。石公貌高古，林屋洞倾攲。玉绕消夏湾，水齧十人矶。浪头悬闾里，屋底腥蛟螭。山鬼攀萝出，鲛人傍槛睎。卑者如鼋鼍，立者如象犀。幽者穿海底，高者蹑云梯。绿橘黄柑树，青牛白马祠。土人之新果，乡女贡山鸡。胜事纷难记，名山到始知。一朝尽缥渺，一雨负莫釐。归来为我言，山水见须眉。长公八九纪，叔子二十诗。字字传寔迹，语语发光辉。不独作者难，读者亦应稀。谭罢理前问，愁未申后期。还将赤金子，试我白绵锤。拈花怜佛笑，摘叶止儿啼。蹶杀紫胡犬，踢倒西河狮。击石原无竹，悟桃空有枝。一番铜铁语，万仞箭锋机。病得发而减，客以乐忘疲。流连十许日，情短六个时。大夫一滴泪，错落贵珠玑。今日若为别，相顾浩涟洏。去去复去去，吴江落日低。
隆中偶述
作者：袁宏道
朝代：明

苍藤老蔽幽溪石，瘦锷棱棱网苔迹。想得山中抱膝时，凉云如水树纹碧。山莎满地刺花红，草堂斜掩一池风。杖声跕跕冲山鸟，道是鹿门庞德公。开尊叠唱梁甫吟，黄头丑妇拔钗篸。踏花趁石穷幽崄，行尽溪桥闻怪禽。一朝龙甲腾色水，尽泻清江浇玉垒。西连邺虏东狡吴，坐策行筹几回死。晚年只手扶庸主，文泣鬼神战风雨。炎火不光汉数穷，消得英雄愤几许。五丈原头石辗尘，烟霜薮却白纶巾。始知伊吕萧曹辈，不及餐云卧石人。
雀劳利歌
作者：袁宏道
朝代：明

雀劳利，雨雪至。大雀悲，小雀悸。黄鹄举千里，大鹏搏九万。鹧鹄与杜宇，声声来相劝。宇曰不如归，鸪曰行不得。小大各有分，何用噌噌在我侧。鹦鹉虽有舌，藏巧不如嘿。
雁字
作者：袁宏道
朝代：明

几回联络几回分，整整斜斜自作群。龙女波中呈样帖，天孙机上出回文。长戈偶散平沙月，春蚓时盘塞壮云。翔鹄惊鸿徒有语，家鸡那得健如君。长锋短折布空轮，笔势萧疏绝点尘。万转岂能无别意，千行何事只书人。青腰玉女霜前牍，大翮先生化后身。浙水巴江从此去，漫将老健敌清新。常时风卷复霞舒，万翥勾勾点点疏。云里岂烦苍颉氏，空中谁读典坟书。鹅溪展去绡千丈，榆塞回时载几车。毛颖秃来今在否，月天试问老蟾蜍。绢素无功法不传，几将封事达天边。青山早似含锋笔，碧雾浓如渗纸烟。体势已超鸾翥上，契书知在鸟官前。明霞淡月疏疏见，染取成都十样笺。瘦画娟娟半欲攲，分如钗服络如丝。千行写尽黄姑练，一字题成碧落碑。南浦逆风文破碎，西江披雨墨淋漓。斜骞蔓引黄沙去，谱出胡笳出塞诗。篆烟划月过潇湘，流丽森疏缀几行。禅客辨来知半满，儒生记去识边傍。回波影出双钩拓，暮雨催成急就章。凤鸟不来河洛隐，年年编录为谁忙。秋风漠漠散毫端，谩道迷烟逗浦难。细去云棱如界墨，密来星点似铅丹。才从梦笔驿前过，又向造书台上看。入夜几声嘹喨去，梧桐枝上一钩寒。轻飘乱洒入纤浓，挂角羚羊那有纵。鸦点纷纭呈恶札，鹰蟠险怒出狂锋。征图每暗蓬婆雪，退墨虚留石廪峰。我亦频年有蠹癖，扶摇犹可一相从。一行行起布青天，只在明沙远水边。孤点乍随如带墨，数群中断似残笺。莺簧借与填新曲，凤史烦为记往年。莫道书成借虐燄，江南洲渚有秦烟。儒生习气总难除，万转千番楮墨馀。入地也应为带草，化虫依旧作蟫鱼。江南塞北难移性，兄弟妻孥总解书。一扫云间狂迹去，研光千尺展空虚。
雁字·其一
作者：袁宏道
朝代：明

几回联络几回分，整整斜斜自作群。龙女波中呈样帖，天孙机上出回文。长戈偶散平沙月，春蚓时盘塞壮云。翔鹄惊鸿徒有语，家鸡那得健如君。
雁字·其七
作者：袁宏道
朝代：明

秋风漠漠散毫端，谩道迷烟逗浦难。细去云棱如界墨，密来星点似铅丹。才从梦笔驿前过，又向造书台上看。入夜几声嘹喨去，梧桐枝上一钩寒。
雁字·其三
作者：袁宏道
朝代：明

常时风卷复霞舒，万翥勾勾点点疏。云里岂烦苍颉氏，空中谁读典坟书。鹅溪展去绡千丈，榆塞回时载几车。毛颖秃来今在否，月天试问老蟾蜍。
雁字·其九
作者：袁宏道
朝代：明

一行行起布青天，只在明沙远水边。孤点乍随如带墨，数群中断似残笺。莺簧借与填新曲，凤史烦为记往年。莫道书成借虐燄，江南洲渚有秦烟。
雁字·其二
作者：袁宏道
朝代：明

长锋短折布空轮，笔势萧疏绝点尘。万转岂能无别意，千行何事只书人。青腰玉女霜前牍，大翮先生化后身。浙水巴江从此去，漫将老健敌清新。
雁字·其五
作者：袁宏道
朝代：明

瘦画娟娟半欲攲，分如钗服络如丝。千行写尽黄姑练，一字题成碧落碑。南浦逆风文破碎，西江披雨墨淋漓。斜骞蔓引黄沙去，谱出胡笳出塞诗。
雁字·其八
作者：袁宏道
朝代：明

轻飘乱洒入纤浓，挂角羚羊那有纵。鸦点纷纭呈恶札，鹰蟠险怒出狂锋。征图每暗蓬婆雪，退墨虚留石廪峰。我亦频年有蠹癖，扶摇犹可一相从。
雁字·其六
作者：袁宏道
朝代：明

篆烟划月过潇湘，流丽森疏缀几行。禅客辨来知半满，儒生记去识边傍。回波影出双钩拓，暮雨催成急就章。凤鸟不来河洛隐，年年编录为谁忙。
雁字·其十
作者：袁宏道
朝代：明

儒生习气总难除，万转千番楮墨馀。入地也应为带草，化虫依旧作蟫鱼。江南塞北难移性，兄弟妻孥总解书。一扫云间狂迹去，研光千尺展空虚。
雁字·其四
作者：袁宏道
朝代：明

绢素无功法不传，几将封事达天边。青山早似含锋笔，碧雾浓如渗纸烟。体势已超鸾翥上，契书知在鸟官前。明霞淡月疏疏见，染取成都十样笺。
集乔光禄斋头
作者：袁宏道
朝代：明

烛气烘人煖，帘丝透月来。近花安饮几，分筱出重台。细曲龙香拨，清酣鹄卵杯。彻明尚不去，安肯见灯回。
集五弟春草堂
作者：袁宏道
朝代：明

草堂红碧尽离离，轻热轻寒正好时。种药且收曾效子，修花惟去最低枝。窗间番舌听言鸟，堤外风鸢看小儿。欲与少陵添故事，入春新作海棠诗。
集元定行记斋再赋得原字
作者：袁宏道
朝代：明

净绿无馀地，鲜芳缀满盆。风回香出苑，雨洗碧澄轩。满壁长林字，盈襟易水痕。客来谈白传，书去觅青原。托疾常浇药，无忧亦树萱。幽弦清入润，淡墨远成村。见酒猩猩态，怜花栩栩魂。阶前三石瓮，座上五方言。难至穷仙朔，杯行谑赘髡。闻歌半晷静，得采一堂喧。怒若乘秋鹘，竞如渴水猿。瞑朝时错乱，醉醒客更番。户小停诗罚，筹多欣酒冤。语深僮仆寐，觞苦教条昏。入树河垂没，亚枝鸟渐翻。归途传远炬，鸾卫已呵门。
集元定行记斋再赋得原字
作者：袁宏道
朝代：明
体裁：五言排律

净绿无馀地，鲜芳缀满盆。风回香出苑，雨洗碧澄轩。满壁长林字，盈襟易水痕。客来谈白傅，书去觅青原。托疾常浇药，无忧亦树萱。幽弦清入润，淡墨远成村。见酒猩猩态，怜花栩栩魂。阶前三石瓮，座上五方言。难至穷仙朔，杯行谑赘髡。闻歌半晷静，得采一堂喧。怒若乘秋鹘，竞如渴水猿。瞑朝时错乱，醉醒客更番。户小停诗罚，筹多訢酒冤。语深僮仆寐，觞苦教条昏。入树河垂没，亚枝鸟渐翻。归途传远炬，鸾卫已呵门。
集子静水明楼听歌仍和散木韵
作者：袁宏道
朝代：明

百亩春兰盖碧畦，玲龙且莫唱黄鸡。青丝屡罥鸳纹水，红袖频麾燕嘴泥。岘石坡前山简客，天花场上净名妻。千枝万朵黄家去，听取娇莺恰恰啼。
集小修筼筜谷偶成
作者：袁宏道
朝代：明

东家贷蜲屏，西家贷华烛。髻鬟错巾冠，欢场稍秾缛。虚窗淅沥风，四围遮被襆。凉月荫丛枝，十亩莎庭绿。主人季次贫，衣马欣驰逐。三秋客渚宫，百金倚吴肉。归来双羞囊，风枝扫空屋。徵伎列樽罍，情侈欢不足。幸有万竿篁，寒梢泻春渌。荡尽管弦心，豁开烟岚目。何处觅清歌，微风戛修玉。
集平山堂用平山字为韵偕游者方子两谢生也
作者：袁宏道
朝代：明

衰草乱畦平，长江一线明。云开智者寺，山表润州城。万井清霞气，千樯晚吹声。隋宫何处问，荆杞傍墙生。天业空遗事，披图咫尺间。斜桥兴废水，淡墨有无山。野老囲香泽，妖狐学黛鬟。荒亭犹故井，马上挈泉还。
集平山堂用平山字为韵偕游者方子两谢生也·其一
作者：袁宏道
朝代：明

衰草乱畦平，长江一线明。云开智者寺，山表润州城。万井清霞气，千樯晚吹声。隋宫何处问，荆杞傍墙生。
集平山堂用平山字为韵偕游者方子两谢生也·其二
作者：袁宏道
朝代：明

天业空遗事，披图咫尺间。斜桥兴废水，淡墨有无山。野老囲香泽，妖狐学黛鬟。荒亭犹故井，马上挈泉还。
集张园分得对字
作者：袁宏道
朝代：明

秋芳老尽枯香在，缸花夜煖朱丝佩。洞庭橘子割霜寒，碧椀青盘雅相对。钓月半窗吐薄晖，长眉小史换宫衣。金炉火急焦声碎，杯面鱼珠点点飞。
集张园分得对字
作者：袁宏道
朝代：明
体裁：古风

秋芳老尽枯香在，缸花夜煖朱丝佩。洞庭橘子割霜寒，碧碗青盘雅相对。钓月半窗吐薄晖，长眉小史换宫衣。金炉火急焦声碎，杯面鱼珠点点飞。
集方平弟绿荫堂古槐下即事限韵
作者：袁宏道
朝代：明

率尔生幽意，非关对水山。苔枝垂酒盏，虫叶堕烟鬟。只此双眉黛，舒开一座颜。婆娑醉老叟，项领曲如弯。
集沈青平斋限韵
作者：袁宏道
朝代：明

霜月寒冲瓦，松风夜入炉。丽歌飞楚雪，方语杂吴都。閤里藏幽鸟，花间命女雏。一窗云气冷，白水对清酤。角杯椰子酿，沈水博山炉。酒至申三令，诗成偿五都。茶花披冷艳，笋竹放冬雏。痛饮何妨夜，西邻有浊酤。
集沈青平斋限韵·其一
作者：袁宏道
朝代：明

霜月寒冲瓦，松风夜入炉。丽歌飞楚雪，方语杂吴都。閤里藏幽鸟，花间命女雏。一窗云气冷，白水对清酤。
集沈青平斋限韵·其二
作者：袁宏道
朝代：明

角杯椰子酿，沈水博山炉。酒至申三令，诗成偿五都。茶花披冷艳，笋竹放冬雏。痛饮何妨夜，西邻有浊酤。
雨中坐方平弟旃檀馆即事
作者：袁宏道
朝代：明

柏屏藤格径森疏，阑外蔬畦十亩馀。坐客始闻烹水法，高人时有乞花书。瓶中熟结香尤老，雨后山茶韵不如。本欲死心无可死，烂红堆里话清虚。
雨中过王官谷香光林
作者：袁宏道
朝代：明

脱屐入春丛，拾芳携翠笼。一番洗竹雨，几阵报花风。薪老知茶忌，须长论药功。疏黄秾碧里，一树石楠红。为药常烧竹，贪僧每贮粮。观心三点字，叠膝一绳床。谱石增新样，和香觅旧方。黄柑栽未几，已得五拳长。
雨中过王官谷香光林·其一
作者：袁宏道
朝代：明

脱屐入春丛，拾芳携翠笼。一番洗竹雨，几阵报花风。薪老知茶忌，须长论药功。疏黄秾碧里，一树石楠红。
雨中过王官谷香光林·其二
作者：袁宏道
朝代：明

为药常烧竹，贪僧每贮粮。观心三点字，叠膝一绳床。谱石增新样，和香觅旧方。黄柑栽未几，已得五拳长。
雨中过苏
作者：袁宏道
朝代：明

二年前事似前朝，记得朱颜个里销。雨雨风风新震泽，车车马马旧虹桥。尘来不上双行脚，病后犹存一捻腰。是我万般辛苦地，如今闲话尽逍遥。无官有客尚留吴，难道陶潜不腐儒。魂亦寻花如蛱蝶，梦惟逐浪似鹈鹕。孤灯影瘦寒山寺，荒草流青夏驾湖。学道参禅都未澈，一毛聊得比杨朱。
雨中过苏·其一
作者：袁宏道
朝代：明

二年前事似前朝，记得朱颜个里销。雨雨风风新震泽，车车马马旧虹桥。尘来不上双行脚，病后犹存一捻腰。是我万般辛苦地，如今闲话尽逍遥。
雨中过苏·其二
作者：袁宏道
朝代：明

无官有客尚留吴，难道陶潜不腐儒。魂亦寻花如蛱蝶，梦惟逐浪似鹈鹕。孤灯影瘦寒山寺，荒草流青夏驾湖。学道参禅都未澈，一毛聊得比杨朱。
雨中集龚名世平远楼
作者：袁宏道
朝代：明

江干丝雨洗残春，瘦朵浓条取次新。桐叶烟中遮去艇，麦苗风里数行人。钟彝屡辨商周识，绢帖閒翻晋宋尘。碧草青畦烦指点，尚书高垒卧麒麟。
雨久初晴
作者：袁宏道
朝代：明

梅花吐冷魄，竹子舒烟尾。晞影落寒檐，微微苔甲起。向虚置楷床，卧听鸠妇喜。发垆熨古灰，一片沉心死。乍闻邻塾言，儿童摊润纸。乳鸟背窗啼，花间掠红紫。
雪中
作者：袁宏道
朝代：明

盖膝衣三补，充脾饭一匙。长贫商贾贵，久客保佣知。开帖临黄字，关门变黑髭。飞蓬逐流水，何日是休时。
雪中投宿栖隐寺寺去大冶五千里在乱山中
作者：袁宏道
朝代：明

下马历巑屼，晶晶四壁寒。山门云占断，佛舍雨浇残。茶好临泉试，松宜带雪看。轩窗无一可，孤负此峰峦。岩户何人启，泉声只自闻。夜浇盈衲雨，晓耨一犁云。野笋呼雏伐，山苗带子分。会须知此意，禅讲也输君。细数高低岭，閒询远近乡。山烟随涧出，松火隔林香。云冷莓苔殿，雪封萝薜墙。里门通德近，谁与辟荒凉。
雪中投宿栖隐寺寺去大冶五千里在乱山中·其一
作者：袁宏道
朝代：明

下马历巑屼，晶晶四壁寒。山门云占断，佛舍雨浇残。茶好临泉试，松宜带雪看。轩窗无一可，孤负此峰峦。
雪中投宿栖隐寺寺去大冶五千里在乱山中·其三
作者：袁宏道
朝代：明

细数高低岭，閒询远近乡。山烟随涧出，松火隔林香。云冷莓苔殿，雪封萝薜墙。里门通德近，谁与辟荒凉。
雪中投宿栖隐寺寺去大冶五千里在乱山中·其二
作者：袁宏道
朝代：明

岩户何人启，泉声只自闻。夜浇盈衲雨，晓耨一犁云。野笋呼雏伐，山苗带子分。会须知此意，禅讲也输君。
雪中看山二仲呈诗一章后来似亦粗能者喜而有作
作者：袁宏道
朝代：明

一生痴计是云烟，五字吟成雪满颠。老我已非前赤壁，稚儿所得小斜川。
雪中看月
作者：袁宏道
朝代：明

强起持杯酒，长歌命小鬟。一重两重白，千里万里山。冻鹤僵孤影，穷霜益老颜。客思只如此，渐梦别离顽。
雪中限韵时寓沙市同度门作
作者：袁宏道
朝代：明

天女皇新缬，寒梅著典刑。熨烫温冻局，拥罽读仙经。苍迹纷残篆，枚涛怒远听。鹭饥卷似猬，虫窘字如丁。一国琉璃观，千枝发刃硎。镜开古木照，涎热老龙腥。漏迹埋番夹，寒澌结胆瓶。禅心降槁木，僧梦怯岩扃。卧客全肖蛰，寒姑早验鸰。皓姿三十里，清远隔吴泾。苍茫沉地魄，吼怒峭花刑。垆冷荒参谱，年丰验稻经。王正书法首，国令免庸听。入树占男女，候晴卜丙丁。冻毫书破字，古绣结残硎。岩闼魂先入，水窗梦亦腥。分笺疏白事，温水护青瓶。拨闷频呵局，思山屡启扃。归兮耘旧圃，馁矣忆原鸰。欲访佳人去，寒舟阁浅泾。
雪中限韵时寓沙市同度门作·其一
作者：袁宏道
朝代：明

天女皇新缬，寒梅著典刑。熨烫温冻局，拥罽读仙经。苍迹纷残篆，枚涛怒远听。鹭饥卷似猬，虫窘字如丁。一国琉璃观，千枝发刃硎。镜开古木照，涎热老龙腥。漏迹埋番夹，寒澌结胆瓶。禅心降槁木，僧梦怯岩扃。卧客全肖蛰，寒姑早验鸰。皓姿三十里，清远隔吴泾。
雪中限韵时寓沙市同度门作·其二
作者：袁宏道
朝代：明

苍茫沉地魄，吼怒峭花刑。垆冷荒参谱，年丰验稻经。王正书法首，国令免庸听。入树占男女，候晴卜丙丁。冻毫书破字，古绣结残硎。岩闼魂先入，水窗梦亦腥。分笺疏白事，温水护青瓶。拨闷频呵局，思山屡启扃。归兮耘旧圃，馁矣忆原鸰。欲访佳人去，寒舟阁浅泾。
雪夜感怀
作者：袁宏道
朝代：明

空房夜尽落灯煤，一络窗风似剪来。三尺雪中乘梦去，五更天外觅愁回。薏仁酒尽唯空盏，螺甲薰残只死灰。为忆朱门深宅里，几人歌笑几楼台。
雪夜感怀同黄道元作
作者：袁宏道
朝代：明

孤馆寂无人，童仆三两辈。白势压山来，云冷天憔悴。灯寒字欲青，炉死灰相对。流火掣空飞，错落如星碎。可惜行乐场，都被微官碍。歌喉络飞蛛，谁家佳姊妹。
雪霁后仍用前韵
作者：袁宏道
朝代：明

帝女传花信，阳官布省刑。帘霜淋故额，窗彩烂残经。轧轧声初乱，乌乌乐可听。题书邀宝月，祝面忆添丁。薰帖防新润，磨烟散古硎。茗花香后滟，艇子过时腥。少树波千溜，寒梅月一瓶。彩光匀水市，青黛扑门扃。玳瑁噞盆鲫，连钱玩小鸰。面暄酣白战，决口泻河泾。
雪霁看月和度门韵时将发玉泉
作者：袁宏道
朝代：明

一片牙光地，南宫墨不成。近窗花淡泊，就枕梦孤清。吊古前朝泪，耽幽后夜行。刻期峰顶上，踏雪共题名。
雾中望山
作者：袁宏道
朝代：明

雾是酲山酒，雾重山如醉。登高气不清，万象争规避。日无光而毛，天不昏而睡。云影叠飞沙，风花洒空泪。
青县赠潘茂硕
作者：袁宏道
朝代：明

竹叶遮人吏，公移只坐销。印床生木耳，廨舍长蔬苗。贫邑多诗料，閒官有醉僚。一城不数武，客得几科条。
青楼曲
作者：袁宏道
朝代：明

懒看梧叶下空堂，秋月秋风泪几行。独夜香皋缄远字，经年鸾匣缓离妆。兰披别恨潇湘浦，柳带愁烟汉水傍。折尽庭花人不见，枉教蟢子堕流黄。
青骢马
作者：袁宏道
朝代：明

青骢马，九尺强。百金买，千金装。双蹄不著地，影灭如飞翔。借问冶游郎，何为在他乡。下马立青捂，手提碧珊瑚。千唤不知人，尽眼眄当垆。当垆岂不冶，褰衣愁晓露。五步一停骢，十步一回顾。客从远道来，赠我青鸾带。交颈复同心，白石青松在。东家好女秦罗敷，西家荡儿冯子都。鸳鸯只爱毛翎好，那知水底有鹈鹕。
靳尚祠
作者：袁宏道
朝代：明

骨谗犹可忏，舌惺岂不悔。佞鬼亦相容，始知佛如海。至今篱落下，不忍种兰茝。
题伯学斋居
作者：袁宏道
朝代：明

竹子居数梢，且有干云势。斋居足丈馀，迂回有馀地。閒花不用多，一株两株腻。闭户矣沈心，石眼通云气。卷中秋水波，画里春山意。晞影生浪纹，衣光沈冷翠。
题刘生
作者：袁宏道
朝代：明

不爱韩康早避名，爱他垂老解多情。调得歌儿声似管，当筵唱出是刘生。
题天池后岭
作者：袁宏道
朝代：明

往将天事问脩人，碧玉苍波妄比伦。而今万仞峰头立，依旧圆空挂斗辰。
题尚觉和尚卷
作者：袁宏道
朝代：明

手题顶骨数珠，腰悬生铁戒尺。走遍南阎浮提，要与英雄结识。
题方医卷方歙人客高邮
作者：袁宏道
朝代：明

儿童每见求甘草，道侣相逢话药方。高邮城里寻常去，收得姜芽几许长。
题方子公蓼莪馆
作者：袁宏道
朝代：明

小筑依蒿里，高篇寄蓼莪。天空犹堕雪，垢苦不生萝。夜月呼山鬼，秋坟咽楚歌。近轩多古柏，攀折泪如何。
题曾太史退如憨斋用十三覃韵
作者：袁宏道
朝代：明

底事欲名憨，百城卧老蟫。愚公溪正北，痴叔舍偏南。罔象珠悬幕，无怀藉满函。花头羞艳艳，燕口怯喃喃。庭匝空心树，窗凝太古岚。侍儿修浑沌，稚子学沉酣。杜口非无舌，忘情似不男。巳甘中散七，未害虎头三。乞巧楼全卸，醉乡路可探。知亡如守墨，想尽类修昙。兀兀迦陵鷇，茫茫瓮茧蚕。无弦琴亦弄，不语谜须参。一枕庄周化，多方惠子惭。盲方医后见，黑味饱时甘。坐挈云将去，神行不用骖。
题桃源县
作者：袁宏道
朝代：明

闹处云常至，僮来鸟亦随。仙人成邑里，烟水作城池。山有容空地，溪无不怒时。偶然岚翠起，一县绿离离。
题潘生小像生嗜酒时将别
作者：袁宏道
朝代：明

潘生肉颊权微起，面貌长在酒杯里。何人倾出酒波来，洒向溪藤五尺纸。忆昨逢君黄山道，窄帽单衫立深草。江上追随又一年，缸面瓮头几回倒。殷勤留取箧中身，别后看谁先瘦老。
题潘稚恭小像
作者：袁宏道
朝代：明

当年曾见虎头真，长短浓纤各有神。只怪安仁描不似，为他丰骨异时人。牙光绢上白波重，骨肉调匀粉墨浓。若要识他春月柳，还须雪里看王恭。
题潘稚恭小像·其一
作者：袁宏道
朝代：明

当年曾见虎头真，长短浓纤各有神。只怪安仁描不似，为他丰骨异时人。
题潘稚恭小像·其二
作者：袁宏道
朝代：明

牙光绢上白波重，骨肉调匀粉墨浓。若要识他春月柳，还须雪里看王恭。
题澧州沈大夫加恩册
作者：袁宏道
朝代：明

碧水青崖恋主人，呼他鱼鸟作齐民。山中不问栽兰户，庭外长留驾鹤宾。官舍有时唯洗石，印床无事只生尘。渚宫巴国争传语，看取天花翚锦新。
题紫霄太子岩
作者：袁宏道
朝代：明

多少真官学大还，只将白雪换赪颜。争如净饭真王子，巢顶穿芽大雪山。
题龙腾山房
作者：袁宏道
朝代：明

急雨朝翻箔，飞泉夏入庐。竹高遗凤子，石长出雷书。山鸟衔云语，园丁带翠锄。南冈北岭草，枯却几年馀。
风林纤月落
作者：袁宏道
朝代：明

瑟瑟残规吐，泠泠小籁吹。偶然低远碧，恰好透疏枝。罥藻勾萝去，笼烟压露垂。归樵与去艇，处处杜陵诗。轮浅虚笼树，兮斜乍避鸾。一痕光浅艳，万井气森寒。耻作妆奁喻，聊为烟水看。江湖多钓侣，时与校鱼竿。碎影平侵槛，寒梢半妥轮。装幽来隐舍，布景与词人。只在风篁曲，长依水石邻。东郊西浦上，不信有飞尘。帘卷烟条重，窗分翠叠澄。诗要林处士，图请赵吴兴。活景通千壑，閒观倚一藤。匡床谁对语，合有韵高僧。
风林纤月落·其一
作者：袁宏道
朝代：明

瑟瑟残规吐，泠泠小籁吹。偶然低远碧，恰好透疏枝。罥藻勾萝去，笼烟压露垂。归樵与去艇，处处杜陵诗。
风林纤月落·其三
作者：袁宏道
朝代：明

碎影平侵槛，寒梢半妥轮。装幽来隐舍，布景与词人。只在风篁曲，长依水石邻。东郊西浦上，不信有飞尘。
风林纤月落·其二
作者：袁宏道
朝代：明

轮浅虚笼树，兮斜乍避鸾。一痕光浅艳，万井气森寒。耻作妆奁喻，聊为烟水看。江湖多钓侣，时与校鱼竿。
风林纤月落·其四
作者：袁宏道
朝代：明

帘卷烟条重，窗分翠叠澄。诗要林处士，图请赵吴兴。活景通千壑，閒观倚一藤。匡床谁对语，合有韵高僧。
风柳
作者：袁宏道
朝代：明

夏后倾城喜，羊家通体腰。蝶魂抛冷絮，莺梦恼娼条。几日青门道，当时红版桥。閒思与閒恨，种种逐烟销。
食笋时方正月
作者：袁宏道
朝代：明

鲜甘最与素盘宜，羞杀莴苣与露葵。野腹虽馋下箸缓，疑他名字叫龙儿。縠水温风解冻时，家家馔得雪玻璃。凭将野意酬君子，饱食西窗读楚辞。才呼痛快忽伤唇，积玉堆霜止一巡。便与唤名西施腕，较他舌乳更清新。娇年那得逼人清，雪骨云肌已十成。枝色与香皆第一，蔬经头上拟题卿。族类丛生楚水滨，前身未嫁湘夫人。请君试搅残箨上，也有斑斑泪点频。苦将墨派染龙孙，只写潇潇个字繁。寄语湖州文与可，袜林争似买盘飧。曾踏山阴雨后春，猫头花笋贱如薪。陶家只栋破塘买，一日常番两替人。
食笋时方正月·其一
作者：袁宏道
朝代：明

鲜甘最与素盘宜，羞杀莴苣与露葵。野腹虽馋下箸缓，疑他名字叫龙儿。
食笋时方正月·其七
作者：袁宏道
朝代：明

曾踏山阴雨后春，猫头花笋贱如薪。陶家只栋破塘买，一日常番两替人。
食笋时方正月·其三
作者：袁宏道
朝代：明

才呼痛快忽伤唇，积玉堆霜止一巡。便与唤名西施腕，较他舌乳更清新。
食笋时方正月·其二
作者：袁宏道
朝代：明

縠水温风解冻时，家家馔得雪玻璃。凭将野意酬君子，饱食西窗读楚辞。
食笋时方正月·其五
作者：袁宏道
朝代：明

族类丛生楚水滨，前身未嫁湘夫人。请君试搅残箨上，也有斑斑泪点频。
食笋时方正月·其六
作者：袁宏道
朝代：明

苦将墨派染龙孙，只写潇潇个字繁。寄语湖州文与可，袜林争似买盘飧。
食笋时方正月·其四
作者：袁宏道
朝代：明

娇年那得逼人清，雪骨云肌已十成。枝色与香皆第一，蔬经头上拟题卿。
饭王太古馆中
作者：袁宏道
朝代：明

万事无如静，浮云他自飞。身心全白业，行止半缁衣。山药和霜荐，园禽带雪饥。忘名兼去欲，学道古人稀。
饮华中秘园亭上
作者：袁宏道
朝代：明

东风杨柳濯青枝，暖日池台艳艳姿。巧石疏花宜对酒，文窗香阁好弹棋。饥来野鹤如人懒，饮去河豚亦自疑。竹里辛夷差得似，天然一幅辋川诗。
饮彭山人
作者：袁宏道
朝代：明

疏竹萧萧昼掩扉，一樽潦倒世情微。三湘踪迹枯藤杖，二岳烟霞老布衣。夜雨阶心桐子滴，秋斋檐面菊花飞。却怜太史周南滞，乡国凄凉久未归。
饮徐参议园亭
作者：袁宏道
朝代：明

古径盘空出，危梁溅水行。药栏斜布置，山子幼生成。攲仄天容破，玲珑石貌清。游鳞与倦鸟，种种见幽情。
饮方渭津斋中
作者：袁宏道
朝代：明

山斋多快事，弹棋角杯斝。卫水齧墙流，瓶中鬼帆泻。鱼鹰窥笔床，溪花乱枰马。开帘触新韵，高吟对梧槚。
饮渭南郭外水亭
作者：袁宏道
朝代：明

清响落银塘，崖高瀑白长。晴飞半院雨，暑洗一山凉。竹石江南梦，云泉逸士肠。长安卜日饮，金紫照壶觞。
饮湖心亭
作者：袁宏道
朝代：明

便可无方丈，何须说洞庭。虽云旧山水，终是沾丹青。浓淡妆常变，天乔性亦灵。白波千丈许，众好湖心亭。
饮第六桥酒垆上
作者：袁宏道
朝代：明

流芳亭畔草如油，堕粉吹香历几秋。鄂国有祠争下马，西陵无主漫登楼。玉龙酿熟多酬直，土哺鱼肥易上钩。南北诸峰收不尽，朝朝放艇过溪头。
饮马长城窟行
作者：袁宏道
朝代：明

长城水呜咽，夜夜作秦语。问子何代人，防胡旧军旅。冤魄滞孤魂，不得归乡土。白水洗白骨，瘢尽水酸楚。洗多成黑流，水性毒于蛊。立马古战场，长嘶待天雨。
馀杭雨
作者：袁宏道
朝代：明

不恨今日雨，却恨前日晴。无端放隙光，诱我馀杭行。馀行有何趣，败寺老和尚。若使在西湖，亦得闲眺望。出门无去处，袖手东西顾。桑下见蚕娘，泥滓沾衣裤。只是去临安，已觉步步难。何况径山路，千盘与万盘。一心闲处忙，四体山行瘦。荒吹破梦欢，孤枕逼檐霤。山灵无好情，梅天多异候。主僧嗔客留，仆子呼天漏。云不十丈高，泥凡尺馀厚。纵有健马驴，挥鞭岂能骤。
馀杭雨·其一
作者：袁宏道
朝代：明

不恨今日雨，却恨前日晴。无端放隙光，诱我馀杭行。馀行有何趣，败寺老和尚。若使在西湖，亦得闲眺望。出门无去处，袖手东西顾。桑下见蚕娘，泥滓沾衣裤。只是去临安，已觉步步难。何况径山路，千盘与万盘。
馀杭雨·其二
作者：袁宏道
朝代：明

一心闲处忙，四体山行瘦。荒吹破梦欢，孤枕逼檐霤。山灵无好情，梅天多异候。主僧嗔客留，仆子呼天漏。云不十丈高，泥凡尺馀厚。纵有健马驴，挥鞭岂能骤。
馆中再用前字寄王以明
作者：袁宏道
朝代：明

閒丹閒碧长秋思，水榭风轩分外宜。老衲寄书离岳久，田家留语赴斋迟。枫堤壮枕西湖庙，瀼水斜通濯足池。免使韩公嗤粪壤，园亭是处有新诗。
香光林即事用前韵
作者：袁宏道
朝代：明

宦网弛三面，禅心积久灰。岁功听瓦卜，天纽问杓魁。老蠹穿香节，寒虫叫古槐。江花排岸出，沚木到门回。割裂穷巴衍，俳优畜马枚。沉思竭废井，久语堕梁煤。子鹤难为父，妻梅不用煤。立窗石皱瘦，困雨竹隳颓。花社僧来讯，鸥邻长可推。附舟求洞药，置槛养盆苔。作意为农去，湖田怕长莱。
香山
作者：袁宏道
朝代：明

真人天眼更绝伦，翠色香山此语真。八十老僧牢记取，一时三遍语游人。
骊山怀古
作者：袁宏道
朝代：明

薄云浅照玫瑰红，一笑君王三举烽。羯鼓楼头鼓一通，霓裳夜舞玻璃风。赭山梁海老英雄，凿地出天开幽宫。月珠如炬衔两龙，三泉照澈白日同。蓬莱方丈远不逢，方士谈仙如镂空。？舸满载稚芙蓉，堆珠积玉海波中。千岁老狐穴深丛，阴厓占断石帘栊。飞乌吐火烧青松，鸣雨鸣风怪哉虫。
骊山怀古
作者：袁宏道
朝代：明
体裁：古风

薄云浅照玫瑰红，一笑君王三举烽。羯鼓楼头鼓一通，霓裳夜舞玻璃风。赭山梁海老英雄，凿地出天开幽宫。月珠如炬衔两龙，三泉照澈白日同。蓬莱方丈远不逢，方士谈仙如镂空。�舸满载稚芙蓉，堆珠积玉海波中。千岁老狐穴深丛，阴厓占断石帘栊。飞乌吐火烧青松，鸣雨鸣风怪哉虫。
骊山怀古
作者：袁宏道
朝代：明

薄云浅照玫瑰红，一笑君王三举烽。羯鼓楼头鼓一通，霓裳夜舞玻璃风。赭山梁海老英雄，凿地出天开幽宫。月珠如炬衔两龙，三泉照澈白日同。蓬莱方丈远不逢，方士谈仙如镂空。𦩆舸满载稚芙蓉，堆珠积玉海波中。千岁老狐穴深丛，阴厓占断石帘栊。飞乌吐火烧青松，鸣雨鸣风怪哉虫。
高唐道中
作者：袁宏道
朝代：明

好似苏季子，辞燕又向齐。乡心随日暮，望眼尽天低。古道荒人影，寒沙重马蹄。如何愧小鸟，休占一枝栖。
鹤林寺和尚
作者：袁宏道
朝代：明

竹里逢开士，花间觅著书。禅观今果足，文字往因馀。听雨知鱼乐，开轩任柳疏。自怜婴世网，敢复事空虚。
黄平倩久无书有僧自蜀来传其厌世余不信数日后陶周望书来云闻平倩有疾且求消息于余余谓小修曰必无他诗以志之
作者：袁宏道
朝代：明

积雪峨嵋路，三年渺去鸿。岷江惟有浪，巫峡祗闻风。惊绝西僧语，愁深太史筒。子瞻定不死，吾已料天公。
黄平倩至玉泉以书见要倍道趋之马上感旧有作
作者：袁宏道
朝代：明

晓枕浓和发清嚏，知是佳人呼我字。翩然一鹤自东飞，衔得巴江笺子至。蜡花满幅堆明峦，要我共踏青溪翠。怒帆一掣截长波，马不待？捶以辔。颓蓝叠绿泻平田，缬林稠叶点清腻。当时京国好兄弟，射堂佳月城西寺。几年抛没叹吹云，又作飞鸿留爪地。老去怕逢缘熟人，梦回每说金华事。欲知销折几番心，看我衣衫重叠泪。
黄平倩至玉泉以书见要倍道趋之马上感旧有作
作者：袁宏道
朝代：明
体裁：古风

晓枕浓和发清嚏，知是佳人呼我字。翩然一鹤自东飞，衔得巴江笺子至。蜡花满幅堆明峦，要我共踏青溪翠。怒帆一掣截长波，马不待�捶以辔。颓蓝叠绿泻平田，缬林稠叶点清腻。当时京国好兄弟，射堂佳月城西寺。几年抛没叹吹云，又作飞鸿留爪地。老去怕逢缘熟人，梦回每说金华事。欲知销折几番心，看我衣衫重叠泪。
黄昭质宪使得铜雀败瓦割而为三一以寄乃兄平倩其二遗余及小修弟
作者：袁宏道
朝代：明

雕题蔽日楯连云，曾见英雄话使君。近日骚坛谁鼎足，眼中依旧是三分。土蚀霜凋字半涂，云霞千古润肌肤。丰城狱底浑閒物，供得张华用也无。池波为墨笔为坟，争似卿家老右军。我是汉朝金日磾，粗毫焉可试罗文。卯君囊却上公车，梵宇毗邪应满庐。白笑蒙庄老弟子，南华又作一通书。
黄昭质宪使得铜雀败瓦割而为三一以寄乃兄平倩其二遗余及小修弟·其一
作者：袁宏道
朝代：明
体裁：七言绝句

雕题蔽日楯连云，曾见英雄话使君。近日骚坛谁鼎足，眼中依旧是三分。
黄昭质宪使得铜雀败瓦割而为三一以寄乃兄平倩其二遗余及小修弟·其三
作者：袁宏道
朝代：明

池波为墨笔为坟，争似卿家老右军。我是汉朝金日磾，粗毫焉可试罗文。
黄昭质宪使得铜雀败瓦割而为三一以寄乃兄平倩其二遗余及小修弟·其二
作者：袁宏道
朝代：明

土蚀霜凋字半涂，云霞千古润肌肤。丰城狱底浑閒物，供得张华用也无。
黄昭质宪使得铜雀败瓦割而为三一以寄乃兄平倩其二遗余及小修弟·其四
作者：袁宏道
朝代：明

卯君囊却上公车，梵宇毗邪应满庐。白笑蒙庄老弟子，南华又作一通书。
黄昭质宪使得铜雀败瓦割而为三一以寄乃兄平倩其二遗余及小修弟惠安伯园亭看芍药开至数十万聊述数绝以纪其盛兼赠主人·其一
作者：袁宏道
朝代：明
体裁：七言绝句

看罢南徐紫锦埋，钗亭碧股又催开。旋心缬子纷难识，唤取维扬旧谱来。
黄梁祠
作者：袁宏道
朝代：明

八番邯郸道，半世卢生枕。滚滚枕中人，渴名如渴饮。羲皇北窗下，所乐唯甘寝。祗恐纷竞多，敝坏我席衽。
黄竹石入都作别
作者：袁宏道
朝代：明

北阙何曾过，西山亦未登。袖中无半刺，须上有层冰。梦入冲烟鹤，书询过海僧。省庐真似水，知汝不求丞。
齐云岩
作者：袁宏道
朝代：明

江滨有异石，好事持作供。珊瑚木难珠，似者即矜重。齐云天下岩，深壁连绀洞。山山玛瑙红，高古复飞动。只是作盆景，鲜妍已堪弄。假饶置篚筐，岂不充奇贡。幽崖鬼斧穷，玄壑飞仙恸。帘两万丝飞，云采千年冻。
龙君御载酒过德山见访一别十三年矣感念存没不觉悽然已复自笑举觥相乐遂大醉
作者：袁宏道
朝代：明

十年一瞥意苍茫，话到青山且尽觞。免与泡沤愁起灭，聊从烟水决行藏。閒吹玉笛翻新曲，醉倚天花入道场。试去武陵溪上照，头毛白尽老萧郎。
龙君超徼集章台以看花台为韵
作者：袁宏道
朝代：明

碧筱当烟出，朱华带渚看。佳人吴笑语，公子晋衣冠。始觉欢场盛，争言雅道难。经时觅快友，才得许如兰。一笑烂云霞，青娥驱法华。章台新马足，洞口旧鱼槎。秋水人人月，春风面面花。不同愁未玉，萧瑟对东家。天际飒轻雷，浓阴泼地来。丛中避粉黛，树底卧樽罍。数点将穿屋，移时忽泛台。只疑旧歌舞，化作雨云回。
龙君超徼集章台以看花台为韵·其一
作者：袁宏道
朝代：明

碧筱当烟出，朱华带渚看。佳人吴笑语，公子晋衣冠。始觉欢场盛，争言雅道难。经时觅快友，才得许如兰。
龙君超徼集章台以看花台为韵·其三
作者：袁宏道
朝代：明

天际飒轻雷，浓阴泼地来。丛中避粉黛，树底卧樽罍。数点将穿屋，移时忽泛台。只疑旧歌舞，化作雨云回。
龙君超徼集章台以看花台为韵·其二
作者：袁宏道
朝代：明

一笑烂云霞，青娥驱法华。章台新马足，洞口旧鱼槎。秋水人人月，春风面面花。不同愁未玉，萧瑟对东家。
龙君超邀余过新置山庄庄在翠微中甚幽僻
作者：袁宏道
朝代：明

扫石移尊去，披云曳杖行。冈峦频转换，郛郭偶生成。溪尽田家出，山回仄路平。远峰稠叠起，苍翠扑轩楹。閒即攀萝上，倦来枕石眠。田庐阴翠壁，鸡犬入层烟。竹院通茶户，山乡近水廛。主人心但了，胜作苦形仙。买足青山地，幽回搆屋居。暮烟慈竹岭，秋水菊花渠。炼石为方药，磨岚写道书。丹砂如就得，拔去即仙庐。闭却层崖道，人间了不知。渔樵分氏族，花果认干支。滴露新梧子，参云老桧枝。龙髯曾此去，峦壑也堪疑。
龙君超邀余过新置山庄庄在翠微中甚幽僻·其一
作者：袁宏道
朝代：明

扫石移尊去，披云曳杖行。冈峦频转换，郛郭偶生成。溪尽田家出，山回仄路平。远峰稠叠起，苍翠扑轩楹。
龙君超邀余过新置山庄庄在翠微中甚幽僻·其三
作者：袁宏道
朝代：明

买足青山地，幽回搆屋居。暮烟慈竹岭，秋水菊花渠。炼石为方药，磨岚写道书。丹砂如就得，拔去即仙庐。
龙君超邀余过新置山庄庄在翠微中甚幽僻·其二
作者：袁宏道
朝代：明

閒即攀萝上，倦来枕石眠。田庐阴翠壁，鸡犬入层烟。竹院通茶户，山乡近水廛。主人心但了，胜作苦形仙。
龙君超邀余过新置山庄庄在翠微中甚幽僻·其四
作者：袁宏道
朝代：明

闭却层崖道，人间了不知。渔樵分氏族，花果认干支。滴露新梧子，参云老桧枝。龙髯曾此去，峦壑也堪疑。
龙堂招提观影戏精致妙解前此未有汪师中龙君超皆有作
作者：袁宏道
朝代：明

筵前百戏总逡巡，角底鱼龙且让新。逆往顺来吴道子，乍非忽是李夫人。宫城隐约琉璃国，冠带飘飖魍魉身。水沬乾坤成坏等，空中风籥火中轮。华镫膏烛月玲珑，圣手当场欲绘空。出像楚骚兼尔雅，返魂班巧与斤风。丝规缕折尘三昧，万臂千头小六通。唤醒人间石火梦，无情悲喜片时中。造物聊凭意匠成，纵无筋骨有神情。木人自觉机关少，粉本输他笑语生。世界总依阳燄海，邻封如近闼婆城。南询童子参何晚，烟水风光第一程。
龙堂招提观影戏精致妙解前此未有汪师中龙君超皆有作·其一
作者：袁宏道
朝代：明

筵前百戏总逡巡，角底鱼龙且让新。逆往顺来吴道子，乍非忽是李夫人。宫城隐约琉璃国，冠带飘飖魍魉身。水沬乾坤成坏等，空中风籥火中轮。
龙堂招提观影戏精致妙解前此未有汪师中龙君超皆有作·其三
作者：袁宏道
朝代：明

造物聊凭意匠成，纵无筋骨有神情。木人自觉机关少，粉本输他笑语生。世界总依阳燄海，邻封如近闼婆城。南询童子参何晚，烟水风光第一程。
龙堂招提观影戏精致妙解前此未有汪师中龙君超皆有作·其二
作者：袁宏道
朝代：明

华镫膏烛月玲珑，圣手当场欲绘空。出像楚骚兼尔雅，返魂班巧与斤风。丝规缕折尘三昧，万臂千头小六通。唤醒人间石火梦，无情悲喜片时中。
龙湖师
作者：袁宏道
朝代：明

卜日轻为别，重来未有期。出门馀泪眼，终不是男儿。惜别在今朝，车马去遥遥。一行一回首，踟蹰过板桥。郁郁西陵路，迢迢在何许。不及寒潭石，朝夕共君语。浪迹滞黄州，壮心成白首。君逢袁老尼，肯语广陵否。鱼书曾有约，千里若为函。潇湘无限水，不遣到龙潭。兄弟为知己，同袍若比邻。出门去亦易，只愁加一身。死去君何恨，藏书大得名。纷纷薄俗子，相激转相成。君意不在书，著书为谁子。安得东南风，吹君渡湘水。
龙湖师·其一
作者：袁宏道
朝代：明

卜日轻为别，重来未有期。出门馀泪眼，终不是男儿。
龙湖师·其七
作者：袁宏道
朝代：明

死去君何恨，藏书大得名。纷纷薄俗子，相激转相成。
龙湖师·其三
作者：袁宏道
朝代：明

郁郁西陵路，迢迢在何许。不及寒潭石，朝夕共君语。
龙湖师·其二
作者：袁宏道
朝代：明

惜别在今朝，车马去遥遥。一行一回首，踟蹰过板桥。
龙湖师·其五
作者：袁宏道
朝代：明

鱼书曾有约，千里若为函。潇湘无限水，不遣到龙潭。
龙湖师·其八
作者：袁宏道
朝代：明

君意不在书，著书为谁子。安得东南风，吹君渡湘水。
龙湖师·其六
作者：袁宏道
朝代：明

兄弟为知己，同袍若比邻。出门去亦易，只愁加一身。
龙湖师·其四
作者：袁宏道
朝代：明

浪迹滞黄州，壮心成白首。君逢袁老尼，肯语广陵否。
龙湾市
作者：袁宏道
朝代：明

閒坐说渚宫，高台集古枫。万家寒鉴上，一国水轮中。游蛤秋怀月，归蛟夜战风。楚天波捲去，鱼鸟尽依空。
龙潭
作者：袁宏道
朝代：明

孤舟千里访瞿昙，踪迹深潜古石潭。天下岂容知己二，百年真上洞山三。云埋龟岭平如障，水落龙宫湛似蓝。爱得芝佛好眉宇，六时僧众礼和南。
龚惟长侍御舅初度
作者：袁宏道
朝代：明

青春花鸟共为歌，两岁山居长薜萝。彊仕古人元不忝，知非蘧伯定如何。百年日月徒婚嫁，万里云霄有网罗。荏苒风尘能得几，人生七十总无多。
夜游曲
作者：袁宗
朝代：明

青天云去如平湖，银河界空月明孤。百花飘香柳垂影，千金一刻谁能沽。危城移更起琼箭，华屋向月开铜铺。青丝绾结白玉壶，酒倾凿落金芙蕖。瑶筝冰弦挂银雁，沉水翠缕飞金凫。美人呼来歌鹧鸪，缠头匹锦三斛株。凤皇叫月清可听，杨柳颤风娇欲扶。戏挥樽前铁如意，击碎座上珊瑚珠。梨花风动香玉肤，片片飞舞沾罗襦。杜鹃啼血吻欲枯，青春屈指一半无。井桐哑哑啼老乌，女垣欻见横星枢。金篦插月夜莫徂，楼头画鼓停一枹。相逢萍水皆尘途，忧愤暂变为欢娱。此时不饮胡为乎，素发种种侵头颅。龙铅虎汞总一炉，顾我凡质非仙徒。牙筹在手身忽殂，白璧乌能润黄垆。劝尔痛饮毋踟蹰，醉后笑语从卢胡。更买五斗粉与朱，为我绘作宵游图。
忆钱塘
作者：袁宗
朝代：明

十载飘零客路赊，钱塘无复睹繁华。六桥杨柳林逋墓，一树棠梨苏小家。山径翠舆湖上出，楼船画鼓月中挝。如今纵有金如土，坐听荒城咽暮笳。
春晓口占
作者：袁宗
朝代：明

东风剪剪柳毵毵，欲试罗衣尚未堪。怪我春来愁不醒，杏花微雨似江南。
晓寒曲
作者：袁宗
朝代：明

秋江夜雨芙蓉老，翡翠双飞下红蓼。鲤鱼风起鸿雁悲，彻骨清寒梦魂杳。碧纱如烟隔啼鸟，龟甲屏风香篆小。阿侯白马不归来，被冷鸳鸯洞房晓。
次铁厓先生和阿春氏春愁诗韵
作者：袁宗
朝代：明

日高斗帐朝慵卧，胡蝶双飞绣帘过。庭空花片蜂蜜成，槛落香泥燕巢破。素罗便面题两行，烧药幧头篸一个。清明过却不成妆，梅子枝头豆来大。
江南弄二解
作者：袁宗
朝代：明

妾家横塘东，与郎乍相逢。郎来不须问，门外植梧桐。妾家横塘西，春花压枝低。绿波净如镜，只着鸳鸯栖。
江南弄二解·其一
作者：袁宗
朝代：明

妾家横塘东，与郎乍相逢。郎来不须问，门外植梧桐。
江南弄二解·其二
作者：袁宗
朝代：明

妾家横塘西，春花压枝低。绿波净如镜，只着鸳鸯栖。
清明日偶成
作者：袁宗
朝代：明

窗下修书寄远人，燕泥时复涴衣巾。东风催下清明雨，莺老花残又一春。
莫种树
作者：袁宗
朝代：明

莫种树，种树枝叶稠。春雨枝枝泣，秋风叶叶愁。
车遥遥
作者：袁宗
朝代：明

车遥遥，天未明。铜龙鼓响霜满城，驱车出门何处行？货多车重牛不进，竹鞭鞭牛牛力尽。车遥遥，不可留。我身愿化车下轮，千里万里从君游。车遥遥，不可止。我身愿化山下石，摧君之车君乃已。
铁箫歌
作者：袁宗
朝代：明

滇江夜半风雨黑，电火烧空轰霹雳。须臾雨霁波浪恬，江壖脱却苍龙脊。道人骑鲸江上来，见之错愕惊而咍。拾得归来世希罕，土花绣涩生莓苔。上有空星泛宫徵，嶰谷苍莨岂堪比。六丁鼓鞴神功成，百炼金精雪花起。一吹潜蛟舞，载吹嫠妇泣。孤鸾长吟音袅袅，碎玉玲珑真可拾。酒酣为我三复吹，青天行云不敢飞。初如七十二凤声雄雌，又若独茧抽出冰蚕丝。东望蓬莱山，把酒招安期。飘飘清兴不可遏，听君一曲歌我诗。曲终酒尽客且散，西轩月在梨花枝。
题美人春睡图
作者：袁宗
朝代：明

东风小院阑干曲，满地梨花涴香玉。金囟昼静燕初闲，火养沉烟一丝绿。美人消瘦桃花肌，春腰玉减一尺围。碧纱帐小蝉翅薄，睡损舞裙金缕衣。绿云盘盘堆枕重，翠滑斜偏小金凤。啼杀流莺唤不醒，风流政作江南梦。槛前芍药吹幽香，隔花玉漏声正长。冶情荡漾收不得，误随蝶过东家墙。东家墙里新妆女，两两三三喧笑语。西亭昨夜烂张筵，烛腻铜盘照歌舞。
玲珑仙室
作者：袁宗与
朝代：明

巉岩空洞本天裁，石室分明翠积堆。似兽胜形从地起，如盘孔穴向明开。玉龙得雨腾霄去，杵臼浮烟饭佛来。游遍金莲回首处，石床犹染药炉灰。
石城暮雨
作者：袁宗皋
朝代：明
体裁：五言绝句

几登石城上，雨打梧桐秋。不堪乡思重，直北是神州。
龙山晓钟
作者：袁宗皋
朝代：明
体裁：五言绝句

山深野寺幽，月落钟声早。远度寒城来，惊残清梦晓。
万猿书屋
作者：袁宗道
朝代：明

高斋何所有，琴书伴幽榻。中有吾伊声，声与猿声杂。
三日行山中，山尽有感
作者：袁宗道
朝代：明

眼底青山爱颇真，何妨日日对嶙峋。今朝卷幔无山色，惆怅还如别故人。
东坡作戒杀诗遗陈季常，余和其韵
作者：袁宗道
朝代：明

念为生身核，业为润生汁。变化万形骸，胎卵及化湿。共居佛土中，谋生各自得。楚痛谁能堪，相戕何太急。水珍炮鲑螯，陆羞燔鹅鸭。俎豆萃宾朋，歌吹喧帘幂。以彼彻骨惨，博我双颊赤。犹恨金盘内，肪膏少肥白。运箸风卷云，剩脂污巾帻。可怜横死魂，绕釜啾啾泣。蔬果宜胃肠，此味真可缺。人羊递往来，循环作主客。塞耳经所譬，清虚道自集。饥来吃白粥，渴来啜茗汁。六时经行里，钵盂两度湿。清斋拥衲眠，清福谁消得。人命呼吸间，年光敲石急。因口造重罪，曾不异鸡鸭。万钱充一餐，金玉灿纱幂。犓腴栗栗黄，虬脯珊瑚赤。剔骨积山高，弃脂涂地白。人亦大可怖，猛虎而冠帻。胎魂能入梦，变形诉且泣。食经并食典，妖箧胡可缺。镬狱受煮人，是昔豪华客。五辛亦当屏，秽吻饥鬼集。三日不饮酒，无异蜗亡汁。一日不食肉，有似鱼离湿。放箸倏已空，一饱竟何得。口腹我所缓，性命彼甚急。浑沌笑蚶蛎，暗弱欺鸡鸭。血色蚀刀砧，腥烟蒸帷幂。不思味报身，铁网火洞赤。一念忏积愆，黑业立化白。譬如遇赦囚，钳铗换冠帻。戒刀殒虚空，魔王尽哭泣。世典不戒杀，竺书缝其缺。采毛可荐神，烹葵堪邀客。断杀从此始，无令冤垢集。
东坡作戒杀诗遗陈季常，余和其韵·其三
作者：袁宗道
朝代：明

三日不饮酒，无异蜗亡汁。一日不食肉，有似鱼离湿。放箸倏已空，一饱竟何得。口腹我所缓，性命彼甚急。浑沌笑蚶蛎，暗弱欺鸡鸭。血色蚀刀砧，腥烟蒸帷幂。不思味报身，铁网火洞赤。一念忏积愆，黑业立化白。譬如遇赦囚，钳铗换冠帻。戒刀殒虚空，魔王尽哭泣。世典不戒杀，竺书缝其缺。采毛可荐神，烹葵堪邀客。断杀从此始，无令冤垢集。
东坡作戒杀诗遗陈季常，余和其韵·其二
作者：袁宗道
朝代：明

饥来吃白粥，渴来啜茗汁。六时经行里，钵盂两度湿。清斋拥衲眠，清福谁消得。人命呼吸间，年光敲石急。因口造重罪，曾不异鸡鸭。万钱充一餐，金玉灿纱幂。犓腴栗栗黄，虬脯珊瑚赤。剔骨积山高，弃脂涂地白。人亦大可怖，猛虎而冠帻。胎魂能入梦，变形诉且泣。食经并食典，妖箧胡可缺。镬狱受煮人，是昔豪华客。五辛亦当屏，秽吻饥鬼集。
两岸芙蓉
作者：袁宗道
朝代：明

南垞与北垞，岸远渺难即。此处好行舟，面面芙蓉色。
书读书乐后
作者：袁宗道
朝代：明

龙湖老子手如铁，信手许驳写不辍。纵横圆转轻古人，迁也无笔仪无舌。一语能寒泉下胆，片言堪肉夜台骨。我自别公苦寂寞，况闻病肺那忘却？忽有两僧致公书，乃是手书《读书乐》。自誇读书老更强，胆气精神不可当。歌笑无情有真乐，问公垂老何飞扬。诗既奇崛字遒绝，石走岩皴格力苍。老骨棱棱精炯炯，对此恍如坐公傍。龙湖老子果希有，此诗此字应不朽。莫道世无赏音人，袁也宝之胜琼玖。
五日同钟樊桐、黄慎轩、方子公及两弟饮崇国寺僧房，得家字
作者：袁宗道
朝代：明

老僧爱竹石，点缀似山家。密筱梳风冷，流觞逐水斜。谈慵思薤叶，颊醉吐榴花。一缕林烟歇，阇黎供露芽。
五老峰
作者：袁宗道
朝代：明

崚嶒距虎豹，苍翠积莓苔。疑是庐山石，风雨忽飞来。
京察见部自嘲
作者：袁宗道
朝代：明

拥肿类寒樗，何功滥石渠。编摩中圣误，候谒坐禅疏。应客杂诙语，嗔奴索报书。似浮兼似浅，不黜待何如。
仙人洞
作者：袁宗道
朝代：明

风牵弱水船，山阻渔郎棹。谁识仙人洞，乃在红尘道。尘中一百年，洞里一弹指。先人瞬息间，见我九经此。
仙人洞·其一
作者：袁宗道
朝代：明

风牵弱水船，山阻渔郎棹。谁识仙人洞，乃在红尘道。
仙人洞·其二
作者：袁宗道
朝代：明

尘中一百年，洞里一弹指。先人瞬息间，见我九经此。
保安驿道中
作者：袁宗道
朝代：明

此乡经大祲，此路复愁霖。怪雀啼村市，饥人窜莽林。暝烟连雨脚，云气起山心。薄暮昆阳道，行行忧滞淫。
信阳道中即事
作者：袁宗道
朝代：明

巉岩绕畛畦，小径通车马。即此是桃源，问津何为者。四顾忽无径，仆夫何所往。俄闻车马喧，疑在空中响。山下无人踪，山上无鸟语。惟馀一片云，见我来游此。云中忽吠呜，岂是刘安宅。近者爨烟青，人家枕山脊。仆夫顾且惊，于菟啼林薮。乃是巉岩傍，流泉挟石吼。桥上山崚崚，桥边石齿齿。差畅游人怀，奈伤驭者趾。
信阳道中即事·其一
作者：袁宗道
朝代：明

巉岩绕畛畦，小径通车马。即此是桃源，问津何为者。
信阳道中即事·其三
作者：袁宗道
朝代：明

山下无人踪，山上无鸟语。惟馀一片云，见我来游此。
信阳道中即事·其二
作者：袁宗道
朝代：明

四顾忽无径，仆夫何所往。俄闻车马喧，疑在空中响。
信阳道中即事·其五
作者：袁宗道
朝代：明

仆夫顾且惊，于菟啼林薮。乃是巉岩傍，流泉挟石吼。
信阳道中即事·其六
作者：袁宗道
朝代：明

桥上山崚崚，桥边石齿齿。差畅游人怀，奈伤驭者趾。
信阳道中即事·其四
作者：袁宗道
朝代：明

云中忽吠呜，岂是刘安宅。近者爨烟青，人家枕山脊。
信阳道中即事·其四
作者：袁宗道
朝代：明
体裁：五言绝句

云中忽吠鸣，岂是刘安宅。近看爨烟青，人家枕山脊。
偕馆中兄弟游东郊即事得东字
作者：袁宗道
朝代：明

芳草平原极望空，一尊绀殿与君同。千畦醉踏松杉影，万马骄嘶苜蓿风。白日悲歌徒似侠，青春说剑更谁雄。聚星应识高阳侣，咫尺关门紫气东。
偶得放翁集，快读数日志喜，因效其语
作者：袁宗道
朝代：明

模写事情俱透脱，品题花鸟亦清奇。尽同元白诸人趣，绝是苏黄一辈诗。老眼方饥逢上味，吟脾正渴遇仙医。明窗手录将成帙，恰似贫儿暴富时。
偶成
作者：袁宗道
朝代：明

人烟江水上，江上日生波。街巷鱼虾满，门庭鸟雀多。酒中传佛意，笔底困诗魔。已自戢毛羽，何由畏网罗。
偶成
作者：袁宗道
朝代：明

人间百事述，渐老复何依？浊酒尘缘熟，蒲团戒力微。雕虫技总懒，辨马学全非。更想人天乞，前身百衲衣。
偶成
作者：袁宗道
朝代：明

细鸟语高枝，幽斋事事宜。香龛安佛像，贝典教妻儿。施食檐禽狎，玄谭阶树知。道缘应不浅，庞叟是吾师。
偶题
作者：袁宗道
朝代：明

看看衰症到颐腮，宿业泥人未拟回。醉里童颜金炸色，愁来宦味蜡成灰。此心宁与形俱皱，得道何妨老见催。已约寅年归净社，盖头茅在夹山隈。
元宵
作者：袁宗道
朝代：明

独倚寒檐看明月，月穿冻枝射衣白。火弹捎天聋吒吒，猛省今夕是元夕。六衢今日人如蚁，到处筒花吐金蕊。三更烟灭游人归，月洗天街净如水。筒花开谢何匆亟，马上看花人叹息。不知花笑看花人，转眼豪华也销歇。白苏居士大耐酸，菜盂粥椀坐团圞。木檠瓦缸光烂烂，不须更买彩灯看。
元宵
作者：袁宗道
朝代：明
体裁：古风

独倚寒檐看明月，月穿冻枝射衣白。火弹捎天聋吒吒，猛省今夕是元夕。六衢今日人如蚁，到处筒花吐金蕊。三更烟灭游人归，月洗天街净如水。筒花开谢何匆亟，马上看花人叹息。不知花笑看花人，转眼豪华也销歇。白苏居士大耐酸，菜盂粥碗坐团圞。木檠瓦缸光烂烂，不须更买彩灯看。
六月三十夜同萧允升过黄思立斋头
作者：袁宗道
朝代：明

怜君却扫久，为我开清尊。一见生狂态，相酬多谑音。雨凉轻酒力，秋逼搅诗魂。尚有看莲约，犹堪续旧论。
六言
作者：袁宗道
朝代：明

三市六街扮演，五湖四海称扬。优孟抹朱面孔，偃师傅漆肝肠。赝鼎浪誇孔铸，伛巫也学舜趋。土人休笑桃梗，郁垒不共神荼。凫元无术肖鹄，夔也无心怜蚿。风砌对花软饱，雨窗支枕熟眠。松烟偶作蛀痕，就里谁分丑好。他手我眼何干，浪生欢喜烦恼。
六言·其一
作者：袁宗道
朝代：明

三市六街扮演，五湖四海称扬。优孟抹朱面孔，偃师傅漆肝肠。
六言·其三
作者：袁宗道
朝代：明

凫元无术肖鹄，夔也无心怜蚿。风砌对花软饱，雨窗支枕熟眠。
六言·其二
作者：袁宗道
朝代：明

赝鼎浪誇孔铸，伛巫也学舜趋。土人休笑桃梗，郁垒不共神荼。
六言·其四
作者：袁宗道
朝代：明

松烟偶作蛀痕，就里谁分丑好。他手我眼何干，浪生欢喜烦恼。
冬日斋中即事
作者：袁宗道
朝代：明

小径独相徉，婆娑木数章。叶稀邻屋见，根老假山苍。酒浊贤人味，衣熏道士装。看经心向倦，添火静薰香。绳床尽日凭，垒石对崚嶒。愁见叩门客，幽如退院僧。花藏寻伴鸟，风折罥衣藤。检点人间事，疏慵总不能。
冬日斋中即事·其一
作者：袁宗道
朝代：明

小径独相徉，婆娑木数章。叶稀邻屋见，根老假山苍。酒浊贤人味，衣熏道士装。看经心向倦，添火静薰香。
冬日斋中即事·其二
作者：袁宗道
朝代：明

绳床尽日凭，垒石对崚嶒。愁见叩门客，幽如退院僧。花藏寻伴鸟，风折罥衣藤。检点人间事，疏慵总不能。
刘都谏左迁辽阳，别数月矣，远致酒一瓮，为之大醉数日
作者：袁宗道
朝代：明

刘君别我久，远饷酒一瓮。瓮大容五石，肩夫双臂痛。清比惠井泉，白如雪山湩。因忆去年事，朝议同聚讼。都谏上封章，语意带讥讽。逐向辽阳幕，官微名转重。沙碛驱冻驴，贳酒无馀俸。佳酿及故人，得微减朝饔。连晨开瓮饮，昏花尽如梦。檐曝取残经，揩眼逐字诵。斜日射阶雪，熠熠金沙动。
初春和陆放翁韵
作者：袁宗道
朝代：明

四十方强已厌官，催人头白是长安。新诗繁芜多随意，夜读昏花觉损肝。懒向时人争巧拙，久游畏路耐咸酸。春来转忆家园好，社鼓村醪日日欢。冷淡何须厌一官，乌钞丛里好偷安。厌将资级污牙颊，岂有风波入肺肝。客枕才春梦已乱，病肱将雪骨先酸。愧无丝竹堪陶写，未怕儿童觉损欢。
初春和陆放翁韵·其一
作者：袁宗道
朝代：明

四十方强已厌官，催人头白是长安。新诗繁芜多随意，夜读昏花觉损肝。懒向时人争巧拙，久游畏路耐咸酸。春来转忆家园好，社鼓村醪日日欢。
初春和陆放翁韵·其二
作者：袁宗道
朝代：明

冷淡何须厌一官，乌钞丛里好偷安。厌将资级污牙颊，岂有风波入肺肝。客枕才春梦已乱，病肱将雪骨先酸。愧无丝竹堪陶写，未怕儿童觉损欢。
初晴即事
作者：袁宗道
朝代：明

晨风吹淡淡，檐日报新晴。尽启花开户，全收雨后清。沈烟留棐几，竹色上楸枰。自识斜川意，虚名总不争。绿萝兼翠筱，白袷称乌巾。久湿愁侵骨，新晴喜见人。天高纵乌翮，云薄像鱼鳞。微月穿帘幌，移樽就北邻。竹里乌皮几，山中白板扉。家贫酒不乏，诗拙貌能肥。鸟怪人声去，云兼日气飞。墙东那用避，名姓本知稀。
初晴即事·其一
作者：袁宗道
朝代：明

晨风吹淡淡，檐日报新晴。尽启花开户，全收雨后清。沈烟留棐几，竹色上楸枰。自识斜川意，虚名总不争。
初晴即事·其三
作者：袁宗道
朝代：明

竹里乌皮几，山中白板扉。家贫酒不乏，诗拙貌能肥。鸟怪人声去，云兼日气飞。墙东那用避，名姓本知稀。
初晴即事·其二
作者：袁宗道
朝代：明

绿萝兼翠筱，白袷称乌巾。久湿愁侵骨，新晴喜见人。天高纵乌翮，云薄像鱼鳞。微月穿帘幌，移樽就北邻。
别陶编修石篑四首
作者：袁宗道
朝代：明

日日青门里，棕鞋任所之。焚香薰定性，画影锻新诗。世事抛唇角，禅功验鬓丝。深凭法忍力，一破有情痴。向说山阴路，千岩与万湍。水中城堞见，山顶灶烟寒。杭酒来尖舫，湘莼供水餐。知君远女色，不上浣纱滩。不分陶弘景，松风只自听。异乡同改火，法侣怅晨星。贺沼蒲稍绿，吼山石孔青。良朋君岂恋，同调有原鸰。门外正霜飞，何堪送所知。愁肠萦远水，别面化枯枝。冷澹稀人识，清羸好自支。芥针能得几，万里去师资。
别陶编修石篑四首·其一
作者：袁宗道
朝代：明

日日青门里，棕鞋任所之。焚香薰定性，画影锻新诗。世事抛唇角，禅功验鬓丝。深凭法忍力，一破有情痴。
别陶编修石篑四首·其三
作者：袁宗道
朝代：明

不分陶弘景，松风只自听。异乡同改火，法侣怅晨星。贺沼蒲稍绿，吼山石孔青。良朋君岂恋，同调有原鸰。
别陶编修石篑四首·其二
作者：袁宗道
朝代：明

向说山阴路，千岩与万湍。水中城堞见，山顶灶烟寒。杭酒来尖舫，湘莼供水餐。知君远女色，不上浣纱滩。
别陶编修石篑四首·其四
作者：袁宗道
朝代：明

门外正霜飞，何堪送所知。愁肠萦远水，别面化枯枝。冷澹稀人识，清羸好自支。芥针能得几，万里去师资。
北发
作者：袁宗道
朝代：明

小草真何意，前途事事难。骨粗妨礼乐，性懒怯衣冠。远志严亲夺，新愁爱弟宽。驱驰堪自厌，辛苦为微官。
南平社六人各一首 其一 外大父方伯公
作者：袁宗道
朝代：明

风神只似壮龄时，鹤发丹颜古接䍦。此日南平白社长，当年中土紫薇司。灯前历历蝇头字，箧里翩翩近体诗。江月江花时共赏，非仙非隐使人疑。
南平社六人各一首 其三 侍御舅惟长
作者：袁宗道
朝代：明

懒慢人间惟叔夜，闲居膝下似安仁。云霄调外沈冥客，花月尊前感慨身。圃学东陵瓜欲结，家通北渚蕙堪纫。长卿此日游将倦，醉月吟风幸托邻。
南平社六人各一首 其二 孝廉舅惟学
作者：袁宗道
朝代：明

少年经术兼词学，中岁空门又道家。服药前身应许逊，博闻宿世定张华。怀中明月珠堪售，望里神仙路不赊。只恐凤池须彩笔，难从勾漏问丹砂。
南平社六人各一首 其五 小修弟文学
作者：袁宗道
朝代：明

却怜射虎人难偶，只觉雕虫技益工。白日悲歌燕市筑，青春失意楚人弓。陇西不愧称金友，仆射从今避火攻。如此无官穷亦得，高名谁复杜钦同。
南平社六人各一首 其四 中郎弟进士
作者：袁宗道
朝代：明

前年羽猎献长杨，归去三湘问雁行。作赋丽如袁彦伯，通经精似蔡中郎。角巾领袖高阳侣，麈尾凭陵侠少场。梦草真堪对小谢，种花无那去河阳。
南平社六人各一首·外大父方伯公
作者：袁宗道
朝代：明

风神只似壮龄时，鹤发丹颜古接䍦。此日南平白社长，当年中土紫薇司。灯前历历蝇头字，箧里翩翩近体诗。江月江花时共赏，非仙非隐使人疑。少年经术兼词学，中岁空门又道家。服药前身应许逊，博闻宿世定张华。怀中明月珠堪售，望里神仙路不赊。只恐凤池须彩笔，难从勾漏问丹砂。懒慢人间惟叔夜，闲居膝下似安仁。云霄调外沈冥客，花月尊前感慨身。圃学东陵瓜欲结，家通北渚蕙堪纫。长卿此日游将倦，醉月吟风幸托邻。前年羽猎献长杨，归去三湘问雁行。作赋丽如袁彦伯，通经精似蔡中郎。角巾领袖高阳侣，麈尾凭陵侠少场。梦草真堪对小谢，种花无那去河阳。却怜射虎人难偶，只觉雕虫技益工。白日悲歌燕市筑，青春失意楚人弓。陇西不愧称金友，仆射从今避火攻。如此无官穷亦得，高名谁复杜钦同。
即事
作者：袁宗道
朝代：明

宝鸭双双引使车，都梁旖旎散郊墟。腐儒低首还私忆，走马红尘三月初。
即事
作者：袁宗道
朝代：明

宦味侵衰诗味长，道缘渐熟俗缘轻。时从故纸觅高士，老结同参进曲生。轻涤砚尘留墨绣，缓添炉火听瓶笙。热官弃置酸寒福，贫士收来应不争。
即事
作者：袁宗道
朝代：明

小楼朱几供旃檀，夜引闺人忏法坛。净似远公尚剩发，贫如陶令未休官。舍完儿女忙何事，典却田园醉不难。检点近来痴业少，不随人舌浪悲欢。
又赠毛丈
作者：袁宗道
朝代：明

跳地元惊众，操觚更得名。袁耽今不恨，谢尚未如卿。外属称昆季，中肠胜友生。郗郎时过尔，相见莫平平。
发遂平
作者：袁宗道
朝代：明

遂亭城外少风尘，夏云千层山万层。一片云山不可辨，相错还成绮谷纹。
同惟长舅读唐诗有感
作者：袁宗道
朝代：明

数卷陈言逐字新，眼前君是赏音人。家家椟玉谁知赝，处处描龙总忌真。再舍肉鲸居易句，重捐金铸浪仙身。一从马粪卮言出，难洗诗林入骨尘。
同黄思立、赵贞甫集萧允升斋中谈禅甚快，各赠一诗黄太常思立
作者：袁宗道
朝代：明

念我同门友，为郎家益贫。萧疏愁世鞅，磊落笑时人。供茗瓷瓯洁，添香粉指匀。近通无净理，一倍耐风尘。
同黄昭素、昭质及两弟夜饮顾升伯斋中
作者：袁宗道
朝代：明

狭室下帘暖，小窗爱月幽。沈香黏大白，诙语跃平头。花鸟谈吴事，山川叙蜀游。霜光犹可醉，道去即宜浮。
咏怀
作者：袁宗道
朝代：明

矫矫陶彭泽，飘飘赋归田。六月北窗下，五柳衡门前。有巾将漉酒，有琴慵上弦。老死无储粟，扣门语可怜。亦有白居士，分司饶俸钱。既卜洛中宅，常开花下筵。侍儿蛮素娇，宾客韦刘贤。杨枝歌子夜，霓裳舞春烟。伊余慕古人，冉冉迫中年。局蹐忽已久，未得一日欢。幸有祖父庐，兼之江郭田。虽缺声伎奉，不乏腐儒餐。为白非所望，为陶谅难堪。揣分得所处，将处陶白间。
咏怀效李白
作者：袁宗道
朝代：明

人各有一适，汝性何独偏？爱闲亦爱官，讳讥亦讳钱。一心持两端，一身期万全。顾此而失彼，忧愁伤肺肝。人生朝露促，世福谁能兼。裴相岂不达，发白方壮年。北窗高卧人，垂老缺朝餐。良无丘壑贵，安有火食仙。陵谷且难平，稊米宁不然。一毛附马体，安问缺与完。角者夺其齿，飞者不能潜。鹏飞不笑鸴，夔行不爱蚿。尔莫信尔意，两粥拥衾眠。
四面琅玕
作者：袁宗道
朝代：明

白日起寒涛，长夏何森爽。中间安鹿床，趺坐绝尘想。
夏日小斋杂兴
作者：袁宗道
朝代：明

室小堪容膝，冥然断百思。坐看檐日下，袒受竹风吹。苔色流书帙，花光侑酒卮。从来中散意，未许外人知。尽日掩荆扉，高槐蔽夕晖。剩餐菰米饭，宽著稻畦衣。密室香难烬，幽栏药易肥。不知深谷里，过尽几芳菲。最怜山气爽，徙榻傍窗纱。径僻能全草，帘疏不障花。无疴常伏枕，小冗为煎茶。堪笑东陵客，休官始种瓜。非傲亦非懒，几月简逢迎。笑语消三伏，升沈付五行。雨加苍藓色，涛泻绿筠声。无端传巷语，清耳赖禅鸣。空阶经急雨，萧爽夜无哗。折柬邀王子，餐钱与赵家。颓然对木石，率尔吐云霞。酩酊不知出，高楼生月华。调古知音少，行孤起信微。清尊浇宿块，黄叶答初机。事以忘怀简，身因谢客肥。由来耽寂寞，不是贵知希。
夏日小斋杂兴·其一
作者：袁宗道
朝代：明

室小堪容膝，冥然断百思。坐看檐日下，袒受竹风吹。苔色流书帙，花光侑酒卮。从来中散意，未许外人知。
夏日小斋杂兴·其三
作者：袁宗道
朝代：明

最怜山气爽，徙榻傍窗纱。径僻能全草，帘疏不障花。无疴常伏枕，小冗为煎茶。堪笑东陵客，休官始种瓜。
夏日小斋杂兴·其二
作者：袁宗道
朝代：明

尽日掩荆扉，高槐蔽夕晖。剩餐菰米饭，宽著稻畦衣。密室香难烬，幽栏药易肥。不知深谷里，过尽几芳菲。
夏日小斋杂兴·其五
作者：袁宗道
朝代：明

空阶经急雨，萧爽夜无哗。折柬邀王子，餐钱与赵家。颓然对木石，率尔吐云霞。酩酊不知出，高楼生月华。
夏日小斋杂兴·其六
作者：袁宗道
朝代：明

调古知音少，行孤起信微。清尊浇宿块，黄叶答初机。事以忘怀简，身因谢客肥。由来耽寂寞，不是贵知希。
夏日小斋杂兴·其四
作者：袁宗道
朝代：明

非傲亦非懒，几月简逢迎。笑语消三伏，升沈付五行。雨加苍藓色，涛泻绿筠声。无端传巷语，清耳赖禅鸣。
夏日高户部循卿招饮大通桥，同黄太常思立、张国博叔闇、项参知庭坚及舍弟中郎
作者：袁宗道
朝代：明

一望皆林塘，孤亭临水际。连辔四五人，一揖易巾屣。主人陈尊罍，花下趋人吏。两行檀压酒，百巡车行胾。长艘潞河来，人衣沾草翠。潭影见轩窗，游鱼呷亭宇。散坐捐烦苛，纵谈忘忌避。水风醒心脾，百罚不成醉。舟行穷幽奥，目境转奇邃。临涯逼悬流，万雷击山坠。对面不闻语，但见口开闭。冰柱万条直，雪岩千片碎。侧身奔石间，趾酸心病悸。归卧北窗下，枕边闻水气。
夏日黄平倩邀饮崇国寺葡萄林，同江进之、丘长孺、方子公及两弟，分韵得阁字
作者：袁宗道
朝代：明

数亩葡萄林，浓条青若若。垂藤如幡幢，布叶如帷幕。交蔓为宝网，缀实成璎珞。蜩蝉递代响，清越钧天乐。寒泉绕膝流，坐久怯衣薄。霞外四五朋，一笑破缠缴。依岸排绳床，科头兼赤脚。语或禅或玄，杂之以诙谑。露葵带雨烹，云芽拣水瀹。石砌滴琤琤，铜铛鸣霍霍。拇阵分两曹，夺爪如相搏。百罚嫌觥小，取钵代杯杓。锦江气豪宕，新都质文弱。其馀尽楚人，赋性俱脱略。乡语虽粗丑，动麈珠错落。三伏此中消，万卷束高阁。
夜展张蠙集，误泼酒其上，戏作
作者：袁宗道
朝代：明

一生惯落第，结愁深贯骨。化作怪哉虫，鬉鬉乱卷帙。毒气著人胸，好怀变萧瑟。得酒应消糜，馀樽解吾戚。
夜集大人宅偕中郎弟阅五弟时艺
作者：袁宗道
朝代：明

良夜偕金友，高堂对玉觥。元方今老大，第五渐时名。蜡凤当年戏，雕虫此日声。明经应似我，他事莫如兄。
天均洞
作者：袁宗道
朝代：明

洞里无人踪，洞外绝鸟语。独有风涛声，时出乔林里。
天香喷道
作者：袁宗道
朝代：明

独有金粟园，宜供金粟佛。瞥闻金粟香，掷去碍膺物。
宿古驿
作者：袁宗道
朝代：明

兀兀泥途里，饥羸不可支。灯前慰病妇，梦里见亡儿。古驿啼新鬼，颓垣走怪鸱。细寻题壁处，或有惠连诗。
寄无念
作者：袁宗道
朝代：明

飞锡今初返，经年半在吴。已无寿者相，不厌少年俱。岁月看山尽，云霞见海隅。东南名下士，一一过逢无？最苦天涯去，玄言稀赏音。相逢谈果报，同事见悲心。枯峭人难合，清羸病易侵。空谈有长者，相对好开襟。
寄无念·其一
作者：袁宗道
朝代：明

飞锡今初返，经年半在吴。已无寿者相，不厌少年俱。岁月看山尽，云霞见海隅。东南名下士，一一过逢无？
寄无念·其二
作者：袁宗道
朝代：明

最苦天涯去，玄言稀赏音。相逢谈果报，同事见悲心。枯峭人难合，清羸病易侵。空谈有长者，相对好开襟。
寒食有感
作者：袁宗道
朝代：明

荒村鬼火烧枯树，照见一片伤心处。古屋直西黑树林，暗风凄雨愁杀人。堂上姑，堂下妇。短命儿，薄命母。新魂旧魂一处所，老鸱呼风夜啼虎。白日自寒天自黑，有子为官亦何益。泉台缓急不得力，儿生三十亦良艰。尔孙相见能传言，慎勿为儿伤心肝。
对酒
作者：袁宗道
朝代：明

美酒入犀杯，微作松柏气。佐之芹与蒿，颇有山林意。不用烹猪羊，酒清忌肥腻。颊有三日红，囊无百钱费。不费复不饕，养财兼养胃。都门仕宦者，独有二乐事。第一多美酒，第二饶朋辈。欲得不思归，呼朋时一醉。
寿亭舅赠我宜兴瓶茶具酒具，一时精美，喜而作歌
作者：袁宗道
朝代：明

吾舅赠我宜兴瓶，色如羊肝坚如石。吾家复有古铜铛，莲子枯硬土花赤。茗品长兴弟虎丘，酿法蓟州兄三白。酒苦茶香足我事，从此瓶铛不虚设。虚堂寂寂门下楗，惭无一技送晨夕。读书觉眉重，临池嫌腕拙。世间百事百不能，乍可衡茆甘局蹐。云心斋前一片地，斑驳苔钱红间碧。珊瑚漆几博山炉，拂竹捎花巧排列。左置铛，右置瓶。大奴烧松根，小奴涤瓷罂。坐愁汤老手自瀹，才闻酒响涎不禁。三杯好颜色，七椀生寒栗。清冷顷觉肝肠换，磊块都从毛孔出。刘伶颂酒不颂茗，屈生爱醒不爱酲。酲醒中间安置我，日日挈铛与挈瓶。况我此间蓬嵩宅，褊衣性畏人稀见客。此物湖海清狂流，能攻吾短蠲吾癖。铛也老友瓶小友，竹也此君丈也石。日与四子相周旋，共我山房呼五一。纷纷交态何须数，谁似尔我真莫逆。
寿亭舅赠我宜兴瓶茶具酒具，一时精美，喜而作歌
作者：袁宗道
朝代：明
体裁：古风

吾舅赠我宜兴瓶，色如羊肝坚如石。吾家复有古铜铛，莲子枯硬土花赤。茗品长兴弟虎丘，酿法蓟州兄三白。酒苦茶香足我事，从此瓶铛不虚设。虚堂寂寂门下楗，惭无一技送晨夕。读书觉眉重，临池嫌腕拙。世间百事百不能，乍可衡茆甘局蹐。云心斋前一片地，斑驳苔钱红间碧。珊瑚漆几博山炉，拂竹捎花巧排列。左置铛，右置瓶。大奴烧松根，小奴涤瓷罂。坐愁汤老手自瀹，才闻酒响涎不禁。三杯好颜色，七碗生寒栗。清冷顷觉肝肠换，磊块都从毛孔出。刘伶颂酒不颂茗，屈生爱醒不爱酲。酲醒中间安置我，日日挈铛与挈瓶。况我此间蓬嵩宅，褊性畏人稀见客。此物湖海清狂流，能攻吾短蠲吾癖。铛也老友瓶小友，竹也此君丈也石。日与四子相周旋，共我山房呼五一。纷纷交态何须数，谁似尔我真莫逆。
寿舒翁，大行父也
作者：袁宗道
朝代：明

东鲁真儒行，南华达士怀。无心甘抱瓮，有手但持杯。杖溅龙潭瀑，衣黏灵洞苔。仙郎奉紫綍，新自日边来。
寿郑大司马
作者：袁宗道
朝代：明

青山归去为功成，笑看人间利与名。三径新来称小隐，一身旧日是长城。石分甲乙屯云气，竹长儿孙学凤声。智似子房身较健，不劳辟谷得长生。
将抵都门
作者：袁宗道
朝代：明

九年牛马走，强半住江乡。狂态归仍作，学谦久渐忘。对人错尔汝，迎客倒衣裳。只合寻鸥伴，谁令入鹭行。
山中看云
作者：袁宗道
朝代：明

雪学嵯峨山，山似霮䨴云。云山何以辨，云白山色青。
山寺偶题
作者：袁宗道
朝代：明

汉时城郭梁时寺，日炙风吹秋又春。六代风流烟暝暝，三分旧恨水潾潾。阴阳戏剧程生马，爪齿虚浮泡似人。如此安禅亦剩事，只宜高枕对嶙峋。
幽栖
作者：袁宗道
朝代：明

寂寞非逃世，幽栖自寡营。心闲家累少，才短宦情轻。荻笋荒池出，姜芽僻径生。空亭宜对酒，白浪出高城。
幽栖
作者：袁宗道
朝代：明

高枕非逃世，幽栖自寡营。宦情方朔淡，家累向平轻。岁月忧何事，渔樵共此生。空亭对酒处，白雪满江城。岂是云霄客，居然江海人。径惟羊仲过，壁以马卿贫。俯仰终何意，疏慵好乞身。已拼闲岁月，甘老故乡尊。
幽栖·其一
作者：袁宗道
朝代：明

高枕非逃世，幽栖自寡营。宦情方朔淡，家累向平轻。岁月忧何事，渔樵共此生。空亭对酒处，白雪满江城。
幽栖·其二
作者：袁宗道
朝代：明

岂是云霄客，居然江海人。径惟羊仲过，壁以马卿贫。俯仰终何意，疏慵好乞身。已拼闲岁月，甘老故乡尊。
归兴
作者：袁宗道
朝代：明

家傍青山曲，门当绿水斜。长峦通畎瀹，古木间桑麻。吾欲学为稼，将无遂及瓜。还因归里日，预已惜离家。
憩有斐亭
作者：袁宗道
朝代：明

空亭堪徙倚，一水带疏林。乱石含芳草，危桥度远岑。野垣还竹色，淇澳尚泉音。岂不怀君子，高踪何处寻？
报谒
作者：袁宗道
朝代：明

杜门闲七日，颓然忘身世。如入山里山，散发坐青霭。梦中阻马嘶，五内汤火沸。青袍冷于铁，难著胜坚铠。病马负懒夫，冲泥穿阛阓。忙杀坐禅身，生憎六摺刺。
挽同年李检讨成甫四首
作者：袁宗道
朝代：明

草草来还去，人间三十年。飞扬心慕侠，清峭骨如仙。对酒常扶病，逢人爱说禅。竹窗寒月夜，忆尔泪潺湲。十载贫兼病，半生狂与痴。钱刀负市井，衣食困妻儿。每想灯前谑，犹存扇上诗。交情堪白首，缘薄负心期。白骨归新土，青山闭旧庐。苔缘题遍壁，蠹满读残书。凤老梧桐死，霜寒橘柞疏。佛天畴昔愿，今日定何如？泉路飘零久，人间惆怅深。有儿非滴骨，觅鬼不灰心。虫鼠知谁胜，鸺鹠可寄音。无生君所学，忍苦莫悲吟。
挽同年李检讨成甫四首·其一
作者：袁宗道
朝代：明

草草来还去，人间三十年。飞扬心慕侠，清峭骨如仙。对酒常扶病，逢人爱说禅。竹窗寒月夜，忆尔泪潺湲。
挽同年李检讨成甫四首·其三
作者：袁宗道
朝代：明

白骨归新土，青山闭旧庐。苔缘题遍壁，蠹满读残书。凤老梧桐死，霜寒橘柞疏。佛天畴昔愿，今日定何如？
挽同年李检讨成甫四首·其二
作者：袁宗道
朝代：明

十载贫兼病，半生狂与痴。钱刀负市井，衣食困妻儿。每想灯前谑，犹存扇上诗。交情堪白首，缘薄负心期。
挽同年李检讨成甫四首·其四
作者：袁宗道
朝代：明

泉路飘零久，人间惆怅深。有儿非滴骨，觅鬼不灰心。虫鼠知谁胜，鸺鹠可寄音。无生君所学，忍苦莫悲吟。